Intervju sa ambasadorom SAD-a Filipom Kosnetom\nAmbasador SAD u Prištini Filip Kosnet rekao je u intervjuu za RTV Kim da je uveren da su obaveze koje su u Vašingtonu u septembru preuzeli Aleksandar Vučić i Avdulah Hoti i dalje na snazi, te da prilagođavanje granica neće biti fokus rasprave.\nMeđuetnički brakovi - ljubav savladava nacionalne prepreke\nMešoviti brakovi nisu česta pojava na Kosovu. Da li zbog sukoba iz prošlosti, verskih i nacionalnih barijera, te mladi iz srpske i albanske zajednice ne staju zajedno na „ludi kamen“. Iako nam u tradiciji nije da se orodimo sa Albancima sa Kosova, našim mladoženjama ne smeta da po mladu idu u Albaniju.\n„Dogovor!?“: I kod Srba i Albanaca žensko dete je „tuđa kuća“\n„Kosovo bi bilo bolje mesto da žene imaju više moći“, kazala je u emisiji „Dogovor!?“, Zana Hodža iz "Artpolisa". Aleksandra Dimitrijević iz Institucije ombudsmana i Tijana Simić Lavali iz NVO "Žensko pravo" smatraju da su žene ugrožene u svim sferama društva i da ih sistem ne štiti.\nBrazda - 01.03.2020\nBrazda 14. 02. 2020\nO slobodi medija i bezbednosti novinara, ali i aktuelnim političkim temama, na debati u Centru građanske energije (CEC) u Gračanici početkom februara sa Goranom Avramovićem razgovarali su glavni i odgovorni urednik dnevnog lista "Danas" Dragoljub Draža Petrović i predsednik UNS-a na Kosovu Budimir Ničić.\n“Ne treba mnogo pričati o tome koliko je ljudi ubijeno na Kosovu. Ali gospodinu premijeru moramo da kažemo da su ovde nestali i neki Srbi i neki drugi ljudi. Nisu samo Albanci”, kazao je u emsiji “Dogovor!?” Fatmir Šeholi. Nenad Radosavljević poručuje da odgovorni za zločine moraju da odgovaraju, ko god da oni bili.\nSporazum ,,Ili-ili”: ili novi izbori ili nova vlada. Ili obnavljanje dijaloga ili se Amerika povlači. U novoj emisiji Sporazum govorili su bivši potpredsednik Vlade Kosova, Branimir Stojanović i politički analitičar iz Prištine, Beljulj Bećaj.\nMladi Srbi na Kosovu su naviknuti na zatvorenost i izolovanost od ostatka sveta. Međutim, uprkos takvoj situaciji mladi reper iz Osojana Danilo Đurić kaže da ga tu zadržava inat i da bi se osećao poraženo kada bi otišao. „Naučite da se u tim laboratorijskim uslovima prilagodite“, kaže sa druge strane mlada političarka Milena Zdravković. Ivan Nikolić iz NVO Komunikacija za razvoj društva kaže da su se Srbi potpuo prilagodili nenormalnoj situaciji.\nBrazda 29. 12. 2019\nIako „dogovor kuću gradi“, onaj o Zajednici srpskih opština nije ispoštovan, a kosovskoj strani se, po mišljenu Branimira Stojanovića, na to gleda „kroz prste“. Za Rizu Smaku bi formiranje ZSO dovelo do „bosnizacije Kosova“. Dok je po rečima Ljubomira Stanojkovića „sve je neiskreno“.\nIako je optimalno da se setva pšenice obavi u oktobru, usled nepovoljnih vremenskih uslova ratari su kasnili sa radovima, a zbog uvedene takse većina poljoprivrednika nije mogla da nabavi seme iz centralne Srbije\nU novoj emisiji Sporazum gostovali su politički analitičari iz Beograda, odnosno Prištine, Stefan Surlić i Agon Malići. Saglasni su oko toga da diplomatske aktivnosti Vašingtona, intenzivirane u poslednje vreme, treba razumeti kao nameru Sjedinjenih Država da do finalnog sporazuma Prištine i Beograda treba dođe već naredne godine.\nIako je CIK nedavno objavio konačne rezultate glasanja na oktobarskim vanrednim parlamentarnim izborima na Kosovu, Izborni panel za žalbe naložio je ponovno prebrojavanje glasova sa 1.472 biračka mesta. Istovremeno je zatraženo da se glasovi koji su poštom pristigli iz Srbije ponište. Koliko bi sve pomenuto moglo da utiče na zaista konačne rezultate i da li bi se nešto promenilo u odnosu snaga u parlamentu, posebno kada su u pitanju srpski predstavnici, pokušali su da razjasne predstavnica Koalicije Sloboda Rada Trajković i predsednik Samostalne liberalne stranke Slobodan Petrović. Osim o izborima, govorili su i o ubistvu Olivera Ivanovića i pregovorima Beograda i Prištine.\nŠta ljudi misle, kako javnost gleda na pokušaje da se odnosi Prištine i Beograda normalizuju? Da li je pooštrena retorika domaćih političara i međusobne prozivke i uvrede samo sredstvo za unutrašnju upotrebu ili se govor mržnje ponovo vraća na javnu scenu? O tome u novom Sporazumu sa predstavnicima sedme sile, razgovaram sa Jelenom Petković iz Udruženja novinara Srbije, Adraitikom Keljmendijem, autorom jedne od najgledanijih TV emisija na Kosovu Rubikon i Budimirom Ničićem, dopisnikom Glasa Amerike iz Prištine.\nKosovo ima šansu da krene iz početka, a nju mu pružaju Aljbin Kurti i Vjosa Osmani, kazao je u emisiji „Dogovor!?“ RTV Kim, Nenad Rašić. Za Albance je, kako kaže novinarka Teuta Arifaj, lider Samoopredeljenja ličnost iz „pop kulture“, dok Srbi o njemu formiraju mišljenje na osnovu pisanja tabloida, mišljenja je Budimir Ničić. On ipak veruje da bi Kurti mogao da utiče na rešavanje slučajeva ubistava Srba na Kosovu.


Obama: SAD ne žele izolaciju Rusije - Sputnjik Srbija\n14:17 09 April 2020\n16:50 28.09.2015 (osveženo 16:19 05.10.2015) Preuzmite kraći link\nPredsednik SAD Barak Obama priznao je da nije dovoljna jedna vojna snaga za borbu protiv Islamske države u Siriji i izrazio spremnost da sarađuje u rešavanju tog problema s Rusijom i Iranom.\nObama je istovremeno izrazio uverenje da sankcije Rusiji povodom situacije u Ukrajini ne označavaju povratak vremenu hladnog rata i da SAD ne žele izolaciju Rusije.\nSvoj nastup, koji je znatno premašio ograničenje od 15 minuta, Obama je počeo govoreći o važnosti uloge UN u građenju savremenih međunarodnih odnosa i podršci svetskom poretku. Lider SAD, koje su stalna članica Saveta bezbednosti UN ni reči nije rekao o mogućem reformisanju struktura organizacije, koje predlaže niz zemalja.\nAmerički predsednik je potom rekao da su mu poznate realne i potencijalne pretnje koje stoje pred njegovom zemljom. Među njima su „rastuća Kina“ i „Rusija koja se uzdiže“.\n„Naša zemlja ima moćne oružane snage i mi ne usporavamo na planu zaštite svojih saveznika, prijatelja, jednostranom primenom sile onda kada je to potrebno“, upozorio je Obama.\nKao primer neophodnosti mirnog rešavanja konflikata, Obama je naveo situaciju na Krimu i u Ukrajini. On je naveo da SAD imaju malo ekonomskih interesa u toj zemlji, ali da one ne mogu da „stoje po strani kada se grubo narušavaju suverenitet i teritorijalna celovitost zemlje“.\nPrema njegovim rečima, kao rezultat delovanja Rusije „žitelji Ukrajine sada više nego ikada žele da budu povezani s Evropom umesto s Rusijom“. Istovremeno, uveren je Obama, ako bi Ruska Federacija izabrala diplomatski put u odnosima s Ukrajinom i međunarodnom zajednicom, bolje bi služila sopstvenim interesima. Predsednik nije govorio o mogućim novim sankcijama Rusiji. On je naveo da „SAD ne žele izolaciju Rusije“ nego naprotiv, „jaku Rusiju koja radi s nama kako bi ojačala međunarodni sistem“.\nO perspektivama rešavanja konflikta u Ukrajini i ispunjavanju Minskog sporazuma lider SAD nije govorio.\nU istom miroljubivom tonu Obama je pozvao Kinu da rešava teritorijalne sporove sa susedima i ponovo izjavio da je spreman da nastavi normalizaciju odnosa s Kubom.\nPominjući pozitivan doprinos Rusije i Kine rešavanju sirijskog nuklearnog problema, Obama je prešao na glavnu temu — rešavanje krize u Siriji, u kojoj se već pet godina vodi građanski rat. Lider SAD je izjavio da je ostavka predsednika te zemlje Bašara Asada, kog je nazvao tiraninom, neophodna.\n„Realnost zahteva da napravimo kompromis kako bismo prekinuli oružane sukobe. Ali realnost traži da se realizuje prelazna organizovana faza od Asada ka novom lideru s inkluzivnom vladom“, rekao je on.\nOva poruka bila je upućena pre svega Rusiji i Iranu, koji su protiv hitne ostavke Asada. Obama je, međutim, istakao da je spreman za saradnju s Moskvom i Teheranom u rešavanju sukoba.\nOn je naveo da problem Sirije nije problem jedne nacije nego celog čovečanstva. Obama je dodao da iz situacije u Libiji cela međunarodna zajednica treba da izvuče zaključke.\n„Pomagaćemo legitimnoj libijskoj vladi jer je ona pozvana da ujedini zemlju. Ali treba da priznamo da treba da radimo efikasnije u budućnosti kako bi međunarodna zajednica stvorila mogućnosti da pomogne državama koje su u nevolji pre nego što se raspadnu“, rekao je Obama.\nPredsednik SAD Barak Obama nazvao je Rusiju i Kinu potencijalnim izazovima SAD.\n„Naša ekonomija raste, naša vojska se uglavnom vratila iz Iraka i Avganistana, ali vidimo debate o ulozi Amerike u svetu — o tome šta znači snaga koja određuje opoziciju svih neprijatelja, pretpostavljenih protivnika, rastuće Kine ili Rusije koja se oporavlja“, izjavio je Obama tokom nastupa na Generalnoj skupštini UN.\n„Kao predsednik SAD upoznat sam s opasnostima s kojima se suočavamo“, dodao je on.\nObama je, ipak, naveo da su Rusija i Kina imale značajnu ulogu u rešavanju nuklearnog problema Irana.\n„Tokom dve godine SAD su zajedno s partnerima, uključujući Rusiju i Kinu, radile na veoma složenim pregovorima. Dobili smo dugoročni, sveobuhvatni sporazum, po kojem Iran ne može da dobije nuklearno oružje, ali ima pristup miroljubivoj nuklearnoj energiji. Ako to bude realizovano, zabrana nuklearnog oružja će biti pojačana, opasni rat neće biti moguć, a naš svet će biti bezbedniji“, rekao je Obama.\nObama je takođe izjavio da sirijski lider Bašar el Asad treba da preda vlast novom lideru i dodao da međunarodna zajednica zajedno treba da se bori protiv organizacije Islamska država. On je izjavio da je Vašington spreman da radi s drugim nacijama u cilju rešavanja konflikta u Siriji.\n„SAD su spremne da rade s drugim nacijama, uključujući Rusiju i Iran, kako bismo rešili konflikt“, rekao je Obama.\nGovoreći o situaciji u Ukrajini, Obama je naveo da se SAD zalaže za diplomatske pregovore te zemlje s Rusijom. On je dodao da sankcije protiv Ruske Federacije ne znače povratak hladnom ratu.\n„Ukrajinska kriza je osnova za sankcije koje su SAD uvele Rusiji — to nije želja da se vratimo hladnom ratu“, rekao je američki predsednik.\nGeneralna skupština UN, Barak Obama, Kina\n09/04 14:03 Poljska donela novu strategiju bezbednosti - Rusija glavna pretnja\n09/04 13:51 Naučnici objasnili kako virus korona utiče na srce\n09/04 13:31 Upozoravajuća simulacija: Naučnici snimkom pokazali kako se virus širi po radnji /video/\n09/04 13:29 Vesti: Otkrivamo zašto je propalo pokretanje naučnog programa za borbu protiv korone /video/\n09/04 13:23 Počelo lečenje krvnom plazmom u Rusiji


Guarana NOSLEEPCHALLENGE konkurs - WANNABE MAGAZINE\nGuarana NOSLEEPCHALLENGE konkurs\nGuarana, naš najpoznatiji brend energetskih pića, na konferenciji za novinare, u galeriji Ozon, zvanično je predstavila i otvorila konkurs NOSLEEPCHALLENGE.\nNOSLEEPCHALLENGE – društveno odgovorni projekat kojim Guarana želi da podrži mlade ljude koji imaju svoj životni cilj, plan kako da ga ostvare i primer su drugima kako se upornošću, hrabrošću, kreativnošću i znanjem preuzima odgovornost za uspeh.\nSvi koji imaju svoju kreativnu priču i ideju kako da ostvare svoje snove i promene svoj život, imaće priliku da učestvuju na konkursu koji je otvoren na web sajtu www.nosleepchallenge.com. Posetioci sajta i odabrani žiri koji čine: Una Senić, Aleksandra Petković TKV, Borko Vujičić THCF, Stefan Gligorijević THCF, Boško Ćirković Škabo, odrediće svojim glasovima najbolje i tako im omogućiti realizaciju ideja. Ukupni nagradni fond Guraninog konkursa je 15,000 evra. Pobednik, koji ostavi najjači utisak i ubedi posetioce sajta i žiri da će ostvariti svoju ideju, biće nagrađen sa 10,000 evra, a još dvoje učesnika sa 3,000, odnosno 2,000 evra.\nMilena Marković, brend menadžer Guarane je naglasila: “Mladi su pokretači svakog društva, a ono što Guarana želi da probudi kod njih jesu snovi i ambicije. Da budu svoji, da rade ono što najbolje umeju, da veruju u sebe i svoj rad”, i dodala da je konkurs otvoren za sve one koji se bave umetnošću, naukom, sportom, pronalazaštvom…\nKonkurs je otvoren od 26. juna do 14. septembra ove godine, a članica žirija, Una Senić izrazila je nadu da će ovaj sajt postati stalno mesto okupljanja mladih i talentovanih i pozvala sve na učešće na NOSLEEPCHALLENGE konkursu.\nPored predstavnika Guarane i kompanije Knjaz Miloš, konferenciji su prisustvovali i članovi poznate rep grupe THC, koji su pružili podršku NOSLEEPCHALLENGE projektu i pripremili spot za projekat koji je premijerno prikazan novinarima. Prisutni su imali prilike da upoznaju i grupu mladih ljudi koji su ambasadori i promoteri ovog projekta, a koji dokazuju da se upornost i zalaganje isplate.\nDetalji o konkursu mogu se naći na sajtu www.nosleepchallenge.com.\nKljučne reči "Neka te svet zapamti"Aleksandra Petković TKVBorko Vujičić THCFBoško Ćirković Škabobrend menadžer GuaraneGuaranakonkursMilena MarkovićNoSleepChallengeStefan Gligorijević THCFUna Senic


Poslovne veštine koje se od tebe očekuju (i treba da ih usavršiš) — Wannabe Man\nPoslovne veštine koje se od tebe očekuju (i treba da ih usavršiš)\nGotovo svi oblici savremenog poslovanja vezani su za korišćenje društvenih mreža i od vas se očekuje da baratate svim alatima i mogućnostima pametnih telefona, kako biste u svakom trenutku mogli svojim klijentima i saradnicima da predstavite i ponudite proizvode i usluge. Ove veštine će vam olakšati posao, uštedeti vreme i dati vam prednost, kao kandidatu za bilo koji posao.\nKako biste što efektivnije ostvarili svoj dnevni plan, potrebno je da se dobro organizujete – treba vam planer u koji ćete ubeležiti svaku stavku redom, sa određenim rokom za koji ćete završiti taj deo posla. Napravite mesečnu, nedeljnu i dnevnu listu svih segmenata projekta na kome radite, redosleda koraka koje preduzimate i dnevnih prioriteta. Lista vas oslobađa svakodnevnog odlučivanja odakle da počnete, a uvek je možete u hodu prilagoditi.\nAko vaš plan uključuje dnevne objave na društvenim mrežama, pravite ga okvirno na nedeljnom nivou (jer verovatno ne možete spremiti veliki broj objava unapred). Na gotovo svim društvenim mrežama danas imate mogućnost da unapred zakažete svoje objave, a ako imate klijente i saradnike u inostranstvu, imajte u vidu da se vreme zakazane objave odnosi na vremensku zonu u kojoj se nalazite.\nKljučne reči Brankica Miloševićkarijeramagazin za muškarcemuški magazinposaoposlovne veštinePoslovne veštine koje se od tebe očekuju (i treba da ih usavršiš)poslovni savetiWannabe Man


"Plavi orkestar" otišao na kraj sveta\nPlavi Orkestar se trenutno nalazi na drugom kraju sveta – u Australiji, gde izuzetno uspešnu turneju završava koncertima 20. maja u „Metro Theatre“ u Sidneju i 21. maja u „The Gov“ u Adelejdu.\nPrva australijska turneja u karijeri benda proteklih dana protutnjala je kroz rasprodate klubove u Pertu, Melburnu i Brisbejnu, saopštila je kuća „Long Play“.\n„Plavi orkestar“ je 14. maja u klubu „Max Watts“ u Melburnu publiku počastio dvočasovnim nastupom sa akcentom na starim hitovima, a posle dva bisa frontmen Saša Lošić-Loša i momci su se vratili bez instrumenata da sa publikom do kraja zajedno otpevaju „Odlazim“.\nGost na turneji „Plavom orkestru“ je grupa „S.A.R.S“, sa kojima su prijatelji od samih početaka beogradskog benda.\nSaradnja sa „S.A.R.S“-om je počela još 2010. godine na velikom koncertu u Beogradskoj areni i nastavljena je kroz niz drugih kocerata u regionu, a sada i u Australiji.


Megaauto-put od Londona do Njujorka | Edukacija\nToplije noći povećavaju rizik od smrtnih slučajeva uzrokovanih kardiovaskularnim bolestima 30/03\nSvetski dan humanitaraca 19/08\nIstorija ženskih kupaćih kostima 27/05\nVladimir Jakunjin, predsednik Ruskih železnica, došao je na ideju da se izgradi auto-put koji bi povezao Atlantski i Tihi okean, a pored toga i da se omogući putovanje brzim prugama do Amerike.\nOvaj put vodio bi preko cele Rusije i bio bi dug 22.000 kilometara.\nTransevroazijski auto-put podrazumeva izgradnju auto-puta duž Transsibirske železnice, novu prugu, naftovode i gasovode, kao i postavljanje električnih i vodovodnih postrojenja u najzabačenijim predelima Rusije.\nKako bi se realizovao ovaj projekat, bilo bi potrebno da se pokrenu i nove industrije, izgrade novi gradovi i zaposli na hiljade radnika.\nNa ovaj način, povezaće se delovi ruske terirorije, a prema rečima Jakunjina “To će rešiti mnoge razvojne probleme i omogućiti razvoj socijalnih programa kao i novih energetskih resursa” koji je dodao i da će ovaj projekat “dati novu dimenziju budućnosti”.\nU okviru ovog programa, paralelno sa građenjem auto-puta gradiće se i linija brzih pruga do Vladivostoka, a postoji mogućnost i da se ta pruga produži do Aljaske. U tom slučaju, prvi put bi bilo omogućeno putovanje kopnom od Britanije, tunelom ispod Lamanša, do SAD-a.\nRusiju i Aljasku deli 88 kilometara, koliko iznosi širina Berlingovog moreuza i to jedino razdvaja Aziju od Severne Amerike. Međutim, još nije poznato na koji način će se prelaziti preko ovog moreuza.\nTAGS: brze prugekopneni put od Londona do Njujorkamegaauto-putRusijaTransevroazijski put


Ministar finansija u Vladi Republike Srbije Siniša Mali razgovarao je danas sa generalnim direktorom kompanije NIS Kirilom Tjurdenjevim o investicijama te kompanije, koje su važne za privredu Srbije i njen budžet. Tokom sastanka bilo je reči o projektu „Duboka prerada“, koji je ključni deo druge faze modernizacije Rafinerije Pančevo, vrednosti …\nJedna od tački Vašingtonskog sporazuma i ono na čemu godinama insistira Evropska unija jeste da Srbija obezbedi veću raznolikost energetskih izvora. Dalekovodima smo već povezani, ne samo sa okruženjem već i sa evropskim prenosnim sistemom. Čitavoj Evropi, već neko vreme, Amerika otvoreno nudi svoj tečni prirodni gas tzv. LNG u …\nEko toplane u Banjaluci još jednom podsećaju korisnike sistema daljinskog grejanja da pripreme unutrašnje i zajedničke unutrašnje instalacije pre punjenja kućnih instalacija pre nadolazeće sezone grejanja, s ciljem bolje i nesmetane isporuke toplotne energije. Eko toplana podseća korisnike da je prema Odluci o opštim uslovima za proizvodnju, distribuciju i upotrebu …\nNemačka zatvara termoelektrane uz subvencionisanje regiona oslonjenih na ugalj\nKako prenosi Nova ekonomija, novim zakonom je planirano da do 2038. godine prestanu sa radom poslednje termoelektrane na ugalj u Nemačkoj, a nadleži organi će početi sa distribucijom 40 milijardi evra namenjenih za sprovođenje tranzicije i ekonomsko snaženje regiona koji se oslanjaju na ugalj. Od te svote, 2 milijarde će …\nMilorad Grčić, v. d. direktora „Elektroprivrede Srbije“ posetio je rudare noćne smene u Rudarskom basenu „Kolubara“ u okviru redovne razmene iskustava za unapređenje proizvodnje uglja i električne energije i poboljšanja uslova rada. „EPS je veliki sistem. Mi u najvećoj kompaniji u Srbiji objedinjujemo rudare u kopu, inženjere u elektranama i …


AFRIČKA LIGA ŠAMPIONA: Al Ahli pravi planove za veliko finale\n14. 05. 2022. u 09:15\nU prvom meču u Kairu bilo je 4:0 za Egipćane, pa tim Darka Novića praktično ni nema čemu da se nada.\nRetko se kroz kompletnu fudbalsku istoriju dešavalo da neko polufinale Lige šampiona ima manji takmičarski naboj od ovog koje je na programu večeras od 21.00.\nUoči revanš meča u Alžiru praktično ne postoji više nikakva dilema, Al Ahli će sasvim sigurno da se plasira u finale i da izađe na megdan Vidad Kazablanci.\nU prvom meču u Kairu bilo je 4:0 za Egipćane, pa tim Darka Novića praktično ni nema čemu da se nada. Najvećem klubu Afrike ovo će biti treće uzastopno finale, 15. ukupno u istoriji afričkog elitnog fudbala, a "crveni đavoli" su 10 puta osvajali titulu.\nIpak, alžirski klub igra za čast, ponos i navijače. Nema sumnje da će dati sve od sebe da poprave utisak iz prvog meča.\nNAŠ TIP: 1X&2+ (kvota 1,95)\nFK Al Ahli fudbal Tip tip predlaže kvote kladionica klađenje\nZORAN MANOVIĆ: Malme se uželeo pobeda\n22. 05. 2022. u 09:10 >> 13:31\nTIP IZ PARIZA: Australijanac je tvrd orah!


Pošte i u Novom Sadu sutra u štrajku, Sindikat odbio sporazum | Novosadski informativni portal 021\nIako je izgledalo da će do sporazuma doći, to se ipak neće desiti, jer radnici nisu dobili garancije da će njihova dva ključna zahteva biti ispunjena, potvrđeno je za 021.rs u Sindikatu PTT. Zahtevi se odnose na vraćanje zarada koje su imali pre 2015. kada su im umanjene za 10 odsto i na poštovanje Kolektivnog ugovora.\n"Problem je što se prva dva naša zahteva odnose na osnivača i što o tome nismo ni krenuli da pričamo jer naš osnivač očigledno nije zainteresovan, a sporazum sa poslodavcem ne može biti potpisan bez odluke o prekidu štrajkačkih aktivnosti. Glavni odbor sindikata odbio je sporazum i mi nastavljamo sa štrajkačkim aktivnostima", navode u sindikatu.\nOsim štrajka u svim poštama, kako u Novom Sadu, tako i u celoj Srbiji, zaposleni će se okupiti i sutra ispred Glavne pošte u Beogradu. Zaposleni su ranije najavili za 021.rs da će, nakon štrajka upozorenja, radikalizovati svoje aktivnosti i stupiti u generalni štrajk, ukoliko se zahtevi ne ispune.\nNezadovoljstvo u Pošti Srbije "kuvalo" se dugo, a eskaliralo je nakon što je objavljeno da je ovo preduzeće ostvarilo dobit od 3,5 milijardi dinara. U Sindikatu su smatrali da je to učinjeno nauštrb radnika, tvrdeći da se na njima štedi i da oni ostaju kratkih rukava.\nOvo nije prvi put da se nadležni oglušuju o zahteve zaposlenih. Podsetimo da su se, po rečima predsednika Sindikalne organizacije Pošte Novi Sad Slavka Novakova, zaposleni obraćali i premijeru i Vladi, ali odgovor nisu dobili.\n"Obraćali smo se svima, premijeru, ministarstvima, niko se nije udostojio da odgovori. Nema nikakve perspektive. Plata pada konstantno, situacija je iz meseca u mesec sve gora, a nema najave da će nešto krenuti na bolje. Ljudi više ne mogu da izdrže pritisak. Egzistencija nam je bukvalno na ivici, a plata ispod svakog nivoa i proseka, kako u Vojvodini, tako i u Srbiji", zaključio je tom prilikom Novakov.\nU rešavanje spora između Pošte Srbije i zaposlenih u njoj uključila se i Agencija za rešavanje radnih sporova Ministarstva za rad, međutim, u Sindikatu nisu mogli da kažu da li će se posredovanje Agencije nastaviti.


Sve se rešava u Ljubljani i Baru – Navijaci Srbija\nHome > Košarka > Sve se rešava u Ljubljani i Baru\nLjubljana i Bar biće od 17 časova (TV Arenasport) poprišta dva regionalna derbija gde će atmosfera izvesno dostići tačku ključanja, uprkos tome što će gledališta biti prazna. U Stožicama Crvena zvezda tražiće šansu da dokrajči Cedevitu Olimpiju posle dramatične pobede pre četiri dana u završnici zbog koje se digla ogromna prašina… Zmajčeki jure revanš čime bi crveno-belima oduzeli svaku šansu da budu ispred ostalih. Topolica drži nadu da bi Mornar ipak mogao da se nađe u narednoj fazi takmičenja, dok bi Budućnost pobedom overila prednost domaćeg terena do kraja doigravanja. Ali, krenimo redom…\nCedevitu Olimpiju u Stožicama još niko nije dobio u Jadranskoj ligi tokom 2021. godine. A gosti Dežele su, između ostalih, bili Budućnost i Partizan. Mornar je poslednji koji je nadigrao Zmajčeke u Ljubljani i recept za pobedu je jednostavan – raspucaj se toliko da možeš da prebaciš domete statistički najefikasnijeg tima prvenstva! Cedevitu su kod kuće ove sezone na manje od 80 poena sveli samo Partizan (78) i Zadar (77) i oba susreta završena su pobedama. Poznata je odavno priča o specifičnosti dvorane Stožice, pogotovo monotoniji koja vlada u uslovima kada su tribine prazne, ali i koliko su obruči „tvrdi“ na šta se domaći sastav i te kako privikao, dok je upravo to bio veliki problem za protivnike, što će biti izazov više za Crvenu zvezdu.\nZanimljivo, Mornar vodi sa 2:1 u međusobnim duelima ove sezone jer je dobio oba meča u Evrokupu. Podgoričani su sada u seriji od 11 pobeda u Jadranskoj ligi, dok je Mornar poražen u 10 od poslednjih 14 mečeva. Sve bi to moglo da se obriše, zavisno od toga ko će u kasnim popodnevnim časovima izaći kao pobednik iz Topolice…\nTagged Budućnost Podgorica Cedevita Olimpija Dejan Milojević Dejan Radonjić Jurica Golemac KK Crvena zvezda KK Mornar Mihailo Pavićević


Modrić oduvao je konkurenciju: Hrvatu 'Zlatna lopta'\nNovosti\t04.12.2018 10:56\nSa 753 osvojena poena fudbaler Real Madrida ostavio je daleko iza sebe bivšeg saigrača, Kristijano je dobio 476\nFudbaleru Real Madrida Luki Modrić večeras je u Parizu dodeljena nagrada Zlatna lopta za najboljeg igrača u 2018. godini u izboru Frans fudbala.\nModrić je osvojio Zlatnu loptu sa 753 poena, značajno ispred drugoplasiranog Ronalda, koji je osvojio 476 poena, dok se na trećem mestu našao napadač Atletiko Madrida Antoan Grizman.\nVezni fudbaler Reala je ove godine osvojio Ligu šampiona s kraljevskim klubom, dok je na Svetskom prvenstvu predvodio Hrvatsku do drugog mesta.\nKapiten reprezentacije Hrvatske je tako prekinuo desetogodišnju dominaciju Potugalca Kristijana Ronalda i Argentinca Lionela Mesija, kojima je ova nagrada naizmenično dodeljivana od 2008. godine.\n"Ovo je neverovatno... Sjajna godina je i za mene i za klub, ali i reprezentaciju. Pobedio sam u konkurenciji neverovatnih igrača i ovo je za mene neverovatna čast", rekao je Modrić na svečanosti u Parizu.\nNagrada za najboljeg igrača mlađeg od 21 godine pripala je fudbaleru Pari Sen Žermena i prvaku sveta Kilijanu Mbapeu.


Cuda i spasioci\nU Kremnama je, krajem jula, kako pise u Zoni sumraka (20. avgust), pred oko 300 zvanica odrzan "parastos proroku Milosu Tarabicu". Usred obreda, docarano je na istom mestu, "crni i teski oblaci se razmaknuse i snop sunceve svetlosti pade prvo na grob proroka Milosa, zatim na novi spomenik, a potom i na sve prisutne" medju kojima krene sapat: "Cudo, cudo! Sve je ovo blagosloveno i od Boga dato, cudo pravo!" Neposredno nakon obreda, na svecanom rucku, Dragan Pjevic, predsednik Mesne kancelarije, "urucio je njegovom kraljevskom visocanstvu knezu Dusanu Karadjordjevicu tajanstveni kremanski kamen i to isto onako, kao sto je kamen urucio i sadasnjem predsedniku Jugoslavije Vojislavu Kostunici 12. septembra 2000. godine".\nI, kao da nije dovoljno "svedocenje o cudu" i ranijem spasiocu, u istom listu objavljeno je i sire tumacenje cuda, s pretenzijom da se ono i naucno utemelji, pa je objavljen i opsirniji intervju, kako je istaknuto u nadnaslovu rubrike "Senzacionalno", s naucnikom profesorom doktorom Todorom Jovanovicem koji "prenosi posthumne poruke velikog kremanskog proroka Milosa Tarabica", a pod naslovom "Balkan ponovo pred potresima, Makedonija i Crna Gora u opasnosti, Srbija i Bosna se ujedinjuju". Kada se ove "poruke" malo pazljivije procitaju namece se utisak o reciklazi vec poznate ideologije i projekata "Velike Srbije" kao "spasonosnog resenja" usred neprekidnog meteza, kao da iz prethodnih i ovog potonjeg bas niko nista nije shvatio, razumeo, naucio.\nOstavljajuci po strani inace umesna pitanja o vitalnosti paganskih obreda i o njihovoj "tranziciji" kroz crkvu i laicko, sujeverno, javno mnenje, izvesna je politicka usmerenost ciklicnog ponavljanja prica o cudesima i spasiocima. I to ne samo u liku Gospe, na katolickim svetilistima (Fatima, Lurd i Medjugorje), nego i u liku spasioca "na belom konju i plavih ociju", kako je svojevremeno u brojnim izdanjima "Kremanskog prorocanstva" asocirano na Tita, tako i na nove spasioce, poput Kostunice, do spasilaca "plave krvi", iz ove ili one grane dinastije. A za to ce se uvek naci proroci, mrtvi ili zivi, kao i tumaci i dopisivaci prorocanstava.\nDogadjanja: Malo novog, mnogo starog «\n» Dogadjanja: O politicarima i ekspertima


Mirno dočekana srpska Nova, pa sevali noževi\nPočetak/Hronika/Mirno dočekana srpska Nova, pa sevali noževi\nDvojica mladića izbodena su prošle noći u tučama tokom proslave pravoslavne Nove godine u Nišu, a još tri osobe su lakše povređene.\nU tučama koje su se noćas dogodile u Nišu korišćeni su i noževi, pri čemu je jedan od mladića uboden u grudi, a drugi u stomak.\nObojica su zbrinuti u Kliničkom centru u Nišu i nisu životno ugroženi.\n„Dogodile su se dve tuče u kojima je povređeno pet osoba, u jednoj saobraćajnoj nesreći povređene su četiri osobe, a sedam osoba zatražilo je pomoć zbog alkoholisanosti„, rekao je agenciji Beta dežurni lekar Saša Milutinović.\nOn je dodao da je Hitna pomoć odlično reagovala, iako je u roku od samo pet do deset minuta imala pozive za zbrinjavanje deset lica.\n„Sve se dešavalo oko 3.30, a sve osobe zbog kojih su ekipe intervenisale, bili su muškarci mlađi od 25 godina“, rekao je Milutinović.\nNož Srpska Nova godina tuča\nPretučen mladić u Sremskoj ulici\nŠetao centrom grada s nožem u ruci, uznemireni građani alarmirali policiju


MOST KOJI NEĆE IMATI NASLOVNU STRANU - KRUG\nBila je to seoska svetkovina, iako je kiša sve učinila da pokvari ugođaj meštanima Bogutovca, koji su došli da pozdrave šefa delegacije Evropske unije u Srbiji.\nIspred mosta na reci Lopatnici dugog 28 metara, u čiju izgradnju je EU uložila 71.000 evra, okupili su se da lično pozdrave Majkla Davenporta, koji se rukuje sa njima, pita ih kako se oni zovu kad njega znaju po imenu, govori kako mu je velika čast da prvi proba ponuđenu domaću pogaču, a onda oduševljeno proba i rakiju porodice Lekić uz komentar: „Uuuu, super je!“\nPonudiće ambasadoru malo kasnije i domaću grejanu rakiju u Etno selu „Bogut“ u domaćinstvu Darinke Filipović, koja je spremno dočekala goste iz daleka, jer su se na trpezi našli domaći sir, proja, kajmak, turšija, kiseli kupus i pečenje.\nUz Majkla Davenporta i lokalne političare, u Bogutovac je stigao i Marko Blagojević, direktor Kancelarije za upravljanje javnim ulaganjima, koji kaže da je most na reci Lopatnici jedan od 10 novih mostova koji će biti podignuti na teritoriji grada Kraljeva.\nTi mostovi grade se upravo zahvaljujući donaciji Evropske unije, koja je pomogla gradnju još 41 mosta širom Srbije.\n„To su sve mostovi koji se nalaze na lokalnim putevima i mostovi čiji značaj ne treba meriti prema njihovoj veličini, već prema značaju koji imaju za svaku kuću koja se nalazi sa jedne ili sa druge srtrane reke“, naveo je Blagojević.\nOn je dodao da ovaj most neće zaraditi naslovnu stranu u nacionalnim novinama, ali svakako ima životni značaj za svaku od 150 porodica, koliko ih živi u okolnim kućama.\n„Možda nekoliko desetina projekata, koje trenutno uz pomoć EU realizujemo u oblasti obnove i jačanja lokalne infrastrukture, neće promeniti život u Srbiji generalno, ali će lakšom učiniti svakodnevicu ljudi koji žive u lokalnim sredinama“, poručio je direktor Kancelarije za upravljanje javnim ulaganjima.\nMajkl Davenport zahvalio se na prilici da, kako je rekao, svojim očima vidi most u prelepom selu Bogutovac.\n„Prvi put smo ovde, ali vidim da postoji zaista veliki potencijal za razvoj seoskog turizma, zbog blizine Bogutovačke Banje i onih koji žele da uživaju u blagodetima srpskog sela“, rekao je šef delegacije EU u Srbiji.\nKad bi ljudi van Srbije znali za ovo mesto, dodao je, verujem da bi dolazili i iz udaljenijih krajeva čitavog regiona kojem Srbija geografski pripada.\n„Drago mi je što smo zajedničkim snagama uspeli da izgradimo novi most koji spaja dva dela ove zajednice i što đaci sada lakše mogu do škole, a sve ovo je samo deo velikog projekta saradnje koju je EU sa Srbijom započela nakon velikih poplava pre 20 meseci“, poručio je Davenport, pojašnjavajući da se, kad je u pitanju pristup Fondu solidarnosti EU, Srbija tretira kao da je već član te zajednice.\nGradonačelnik Kraljeva Tomislav Ilić podsetio je da je most koštao ukupno 10 miliona dinara i da bez pomoći EU verovatno ne bi mogao da bude izgrađen, zbog čega je izrazio nadu da će saradnja na dobrobit naroda biti nastavljena i u nekim lepšim uslovima, a ne samo nakon nepogoda.\nDok su se gosti izdaleka spremali da posle bogatog ručka odu iz Bogutovca, nad okolnim brdima sivi oblaci „gurali“ su se da popune pejzaž, da slika putnicima namernicima ostane u pamćenju. Trebaće im kako bi u ovo selo ponovo došli jednog dana da im priroda pokaže kako izgleda kada je raspoložena.


Zoran Zaev dao je svoje prijedloge za rekonstrukciju Vlade Sjeverne Makedonije\nPremijer Sjeverne Makedonije Zoran Zaev je u srijedu svoj prijedlog da preuzme i mjesto ministra finansija povukao, zbog upozorenja Antikorupcijske komisije da bi to bio sukob interesa.\nNa sjednici Sobranja o prijedlogu za rekonstrukciju Vlade zastupnik najveće opozicione partije VMRO DPMNE Ilija Dimovski je, pozivajući se na Zakon o sprečavanju korupcije i sukob interesa, zatražio da se sa dnevnog reda skine i tačka o izboru novih ministara, ali taj prijedlog nije prihvaćen, prenosi Beta.\nZaev je u prijedlogu za rekonstrukciju Vlade, pored toga da on preuzme Ministarstvo finansija, predložio četiri nova ministra: za poljoprivredu Trajana Dimovskog, za prostorno planiranje i životnu sredinu Nasera Nuredinija, za lokalnu samoupravu Gorana Milevskog i za kulturu Husnija Ismailija.\nDosadašnji ministar za prostorno planiranje Sadula Duraku će, po prijedlogu Zaeva, preuzeti novo Ministarstvo za politički sistem i odnose među zajednicama, kojim je zamijenjen Sekretarijat za provođenje Ohridskog dogovora.\nGeneralni sekretar Sjevernoatlantske alijanse vjeruje da će ta balkanska država postati punopravna članica na samitu u decembru u Londonu.


ŠAH - MOZGALICE - ENIGMATIKA - KVIZOVI: LIGA REŠAVAČA: Ipak još dva takmičarska dana\nLIGA REŠAVAČA: Ipak još dva takmičarska dana\nKako kaže narodna izreka, jutro je pametnije od večeri, odnosno ljudi mudrije razmišljaju kad prođe neko vreme, kad ne donose odluku naprečac, vrele glave.\nU međuvremenu sam pogledao neke vaše poruke podrške na mejlu i na blogu, te sam odlučio ono što mi sada deluje dobrim rešenjem, da održim još dva turnira (polufinale 26. februara i finale 28. februara), kako bih ispunio želju rešavača. Ti će turniri biti održani po onom klasičnom sistemu, gde je vremensko ograničenje zaista otežavajući faktor i gde se retko postižu maksimalni rezultati. Izvesnu startnu prednost imaće rešavači iz gornjeg dela tabele, ali to im neće biti garancija da će se plasirati u finale. Mogu da učestvuju samo oni koji dobiju poziv mejlom.\nDok ne bude održano polufinale, gledaću da svako veče postavim bar jedan zadatak, kako rešavači ne bi potpuno ispali iz forme koju su prethodnih dana dostigli.


Konkurs za podršku realizaciji lokalnih akcija - Ozon Media\nU okviru projekta „Mreža prijatelja inkluzivnog obrazovanja“, Centar za interaktivnu pedagogiju raspisao je konkurs za podršku realizaciji lokalnih akcija koje su usmerene ka deci, roditeljima, zaposlenima u obrazovanim ustanovama i donosiocima odluka u lokalnim sredinama. Rok za prijavu je 15. januar 2016. godine.\nNa konkursu mogu da učestvuju formalna i neformalna udruženja građana koja su učestvovala ili žele da učestvuju u aktivnostima „Mreže prijatelja inkluzivnog obrazovanja“.\nIzvođenje akcija biće podržano iznosom od 50.000,00 do 100.000,00 dinara, prenosi portal youth.rs.\nAkcije treba da imaju za cilj zastupanje prava deteta na kvalitetno i pravedno obrazovanje kroz promociju vrednosti društvene i obrazovne inkluzije; ukazivanje na probleme u školi ili lokalnoj zajednici sa kojima se suočavaju deca koja imaju potrebu za dodatnom podrškom i predlaganje konkretnih rešenja; podsticanje svih aktera na razvijanje inkluzivne klime u školi i pružanje dodatne podrške deci za uspešno uključivanje u nastavne i vannastavne aktivnosti.\nU odabiru inicijativa koje će biti finansijski podržane prednost će imati predlozi akcija u kojima se planira uključivanje većeg broja učesnika, akcije koje na najbolji način koriste lokalne potencijale – bilo da su u pitanju materijalni doprinosi, volonterski rad, znanje, iskustvo ili usluge ljudi iz različitih sektora, kao i akcije koje će biti medijski propraćene.\nDodatne informacije o konkursu, kao i formular za prijavu, mogu se pronaći ovde.\nRok za prijavu akcija je 15. januar 2016. godine.\n„Mrežu prijatelja inkluzivnog obrazovanja“ pokrenula je Fondacija za otvoreno društvo u saradnji sa CIP – Centrom za interaktivnu pedagogiju i Centrom za obrazovne politike.\nFizički napao oca


MOSKVA ZAUZELA ČVRST STAV ZA BALKAN: Srbija i Crna Gora Putinova crvena linija | WebTribune\nHome IZBOR MOSKVA ZAUZELA ČVRST STAV ZA BALKAN: Srbija i Crna Gora Putinova crvena linija\nRusi poručili Zapadu da nema nikakvog kompromisa oko naše dve države… Putinova poruka Trampu i liderima EU: Crna Gora ne može na silu u NATO, a Srbiju ćemo braniti svim raspoloživim sredstvima\nRuski predsednik Vladimir Vladimirovič Putin nedvosmisleno je poručio Zapadu da ne pristaje ni na kakav kompromis u vezi sa Srbijom i Crnom Gorom.\nPutin je poslao jasnu poruku novoizabranom predsedniku SAD Donaldu Trampu, ali i liderima EU da su Beograd i Podgorica “crvena linija” ruske spoljne politike.\nKako tvrde upućeni, poruka ruskog predsednika zapadnim liderima glasi: Crna Gora ne može na silu u NATO, a Srbiju ćemo braniti svim raspoloživim sredstvima!\nPutin je, dakle, još jednom potvrdio da nema apsolutno nikakvih rezervi prema Srbiji, ali i da nikako neće dozvoliti nasilan ulazak Crne Gore u NATO pakt.\nOvo su prethodno javno poručili i njegovi najbliži saradnici – šef diplomatije Sergej Lavrov i funkcioner Jedinstvene Rusije Sergej Železnjak.\n– Putin bezrezervno podržava Srbiju i prema njoj nema nikakvih skrivenih namera ili rezervi. Rusija će dati sve što treba za Srbiju jer je doživljava kao najbližeg prijatelja i saveznika. Jedino što očekuje jeste da Beograd nikad ne podlegne pritiscima i ne uđe u NATO pakt. Kad je reč o Crnoj Gori, ruski predsednik je jasno poručio da zapadna vojna alijansa nema pravo da silom nekog tera da se svrsta na njenu stranu i da to ni u kom slučaju neće dozvoliti – prenosi Informerov izvor, visoko pozicionirani zvaničnik u ruskom ministarstvu spoljnih poslova.\nNiko juče od zvaničnika nije želeo da zvanično komentariše ove informacije. S druge strane, komentarišući naša saznanja, karijerni diplomata Zoran Milivojević smatra da je stav Rusije prilično jasan\n– Postoji ruska inicijativa da se na Balkanu stvori “jezgro” neutralnih država, koje bi bile van domašaja NATO pakta. Mada, NATO neće tako lako odustati od ideje da ovaj region podvede pod svoju kapu. Pošto je verifikacija ulaska Crne Gore u NATO na nivou Američkog kongresa malo usporena, može biti indikacija da postoji nagodba velikih sila. U BiH, na primer, Republika Srpska zaustavlja prodor NATO na Balkan, a Srbija je već jasno opredeljena za neutralnost. Ipak, sve do Trampove inauguracije ništa sigurno ne možemo tvrditi – podvlači Milivojević.\nNa drugoj strani, bivši šef diplomatije Živadin Jovanović ocenjuje da je Putin simbol promena na svetskoj političkoj sceni.\n– Ruski predsednik je svakako simbol prestanka unipolarnog svetskog poretka i rađanja novog, zasnovanog na multipolarnosti. NATO, Nemačka i Velika Britanija ne treba više da se mešaju u odnose zemalja u našem regionu. Suština je u tome da se narodi na Balkanu pitaju sami za sebe. Male i srednje zemlje sada moraju da se bore i osvoje taj prostor, koji je im prethodno otvorila Rusija – zaključuje Jovanović.


"Nasa Borba" - Feljton: Srbija posle Milosevica (1)\nIZVESTAJ RADNE GRUPE ZA BOSNU AMERICKOG INSTITUTA ZA MIR (1)\nIsparila Miloseviceva "aura" nepobedivosti\nRadna grupa za Bosnu Instituta za mir Sjedinjenih Americkih Drzava sastala se 25. aprila ove godine da bi raspravljala o buducnosti Srbije i Milosevicevom rezimu. Radnu grupu cine predstavnici vladinih agencija i strucnjaci za Balkan iz nevladinih organizacija, a njome predsedava bivsi ambasador SAD u Bosni i Hercegovini Dzon Menzis. Grupa se sastajala redovno tokom prosle i ove godine da bi raspravljala o primeni mirovnog sporazuma za Bosnu.\nShvatajuci da Bosna ne moze da opstane kao demokratska drzava ako nije deo regiona koji je i sam stabilan i demokratski, Institut je zapoceo diskusiju o izgledima za politicki i ekonomski razvoj na celom Balkanu.\nCilj Instituta nije da postigne konsenzus unutar grupe, vec da istrazi sva pitanja i opcije. Stavovi izneseni u ovom izvestaju, sacinjenom u junu, nisu obavezno i stavovi Instituta za mir Sjedinjenih Drzava, koji ne zastupa odredjenu politiku.\nNedavni dogadjaji na Kosovu su ponovo u prvi plan doveli presudnu ulogu Srbije, pojacavsi cinjenicu da se mir na Balkanu u velikoj meri zasniva na potezima Beograda i demokratizaciji Srbije. Sto se vise ovaj proces odlaze, povecava se verovatnoca da promena politicke vlasti u Srbiji bude traumaticna i nasilna za Srbiju i da potrese ceo region.\nZeleci da spreci dalje ugrozavanje srpskog naroda, ucesnici radne grupe su odlucno predlozili programe za uvodjenje demokratije, pluralizma i stabilnih institucija u Saveznoj Republici Jugoslaviji. Ucesnici su na sastanku izrazili veliku podrsku narodu Srbije, s nadom da ce svi gradjani SRJ uskoro uzivati u blagodetima i u slobodi koju omogucavaju otvorena, demokratska drustva.\nRasprava o Srbiji je zato bila zasnovana na pretpostavkama da je:1) politicka evolucija Srbije presudna za stabilnost balkanskog regiona i da je, zbog toga, znacajna za Sjedinjene Drzave,2) da politika SAD mora vise da se koncentrise na Srbiju u kontekstu regiona i,3) da Zapad mora manje da se osloni na Milosevica, a vise na strateske ciljeve, kao sto je ubrzavanje prelaska Srbije u demokratiju.\nPoliticka i ekonomska katastrofa\nIako je Slobodan Milosevic i dalje vodeci nacionalni politicar u Saveznoj Republici Jugoslaviji, ucesnici su se slozili da podrska njemu nije vise tako siroka i jaka kao na pocetku devedesetih. Prema istrazivanju Informativne agencije Sjedinjenih Drzava (USIA) iz marta 1998, misljenje javnosti o Milosevicu trenutno je vise nepovoljno (58 posto ispitanih) nego povoljno (39 posto). Miloseviceva "aura nepobedivosti" je isparila, narocito posle velikih protesta zbog rezultata lokalnih izbora u zimu 1996/97. Nekoliko nedavnih ubistava ljudi lojalnih Milosevicu uzdrmala su rezim, medjutim ona ne pokazuju sistematican, slozan napad na njegovu moc.\nMada je, po Ustavu, slaba pozicija, mesto predsednika SRJ na kojem je trenutno Milosevic, pokazalo se kao dovoljno jaka platforma za njegovu licnu kontrolu nad kljucnim polugama vlasti: policijom, elektronskim medijima, vojskom i davanjem drzavnih dozvola i zastite.\nI dok tolerise relativno slobodnu i prilicno kriticnu stampu, sa oko pola ukupnog novinskog tiraza, on trenutno reaguje na svaku ozbiljnu pretnju svojoj licnoj vlasti, a sve znacajne odluke donosi sam, s malo (ili uopste bez) obzira na zakon ili ustave. U ovom trenutku, on ucvrscuje kontrolu na sirokom frontu: u Crnoj Gori, na Kosovu, u medijima i na univerzitetima.\nRat na Kosovu - bitka za Milosevica\nMilosevic, ne moze da igra na nacionalisticku kartu, kako bi srpsku javnost okupio za rat na Kosovu. Vecina Srba je politicki apaticna i usredsredjena na poboljsanje svojih zivota. Mnogi veruju da je Milosevic izdao njihovu stvar, time sto nije uspeo da ispuni obecanje "Velikoj Srbiji" i time sto je ostavio Srbe u Bosni i Hrvatskoj. Anketa USIA iz marta 1998. pokazala je da se vecina gradjana protivi borbi za Kosovo, posto je 45 posto anketiranih izjavilo da se protivi tome da se clan njihove porodice bori da Kosovo ostane deo Srbije, dok je 37 posto bilo za. Vecina veruje da rat na Kosovu ne bi bio bitka za dobro Srbije, vec da Milosevic ostane na vlasti.\nCvrsta valuta daje dodatnu snagu Milosevicevoj vlasti. Prosle godine, on je kupio vreme prodajom 49 procenata "Telekoma Srbija" italijanskom "Stetu" i grckom "OTE" za 1,2 milijarde dolara. I mada je vlada izjavila da ce ovaj novac biti iskoriscen za razvoj ekonomije Srbije ulaganjem u proizvodnju za izvozne programe, vecim delom tog fonda isplacene su plate i penzije upravo pred eptembarske izbore, cime je stabilizovana podrska za Milosevicevu Socijalisticku partiju i njenog komunistickog saveznika koji vodi njegova supruga.\nPlanirane su i nove prodaje imovine, ukljucujuci prodaju drzavne kompanije za energiju.Milosevic, ciji se uspon na vlast krajem osamdesetih oslanjao na vestoj manipulaciji zabrinutoscu srpskih nacionalista oko nekada autonomne pokrajine u Srbiji, Kosova, ponovo koristi kosovsko pitanje da bi ucvrstio svoju oslabljenu politicku snagu kod kuce.\nOn je takodje u vladajucu koaliciju u Srbiji ukljucio ultranacionalisticku Srpsku radikalnu stranku i oslabio demokratsku opoziciju, koja ne moze da formulise jedinstveni, alternativni prilaz pitanju Kosova. Milosevic je takodje devalvirao dinar, sto je bio rizican potez koji je mogao da pogodi njegov politicki polozaj u zemlji, posto su sve oci bile uprte na Kosovo. Milosevic trenutno moze da racuna na siroku podrsku Srba svojim naporima da Kosovo zadrzi u Srbiji, da slomi naoruzanu albansku opoziciju i da pruzi otpor medjunarodnoj intervenciji.\nRascepkana i demoralisana opozicija\nIako je Miloseviceva vlast oslabljena, demokratska opozicija je oslabila jos vise. Iznenadjujuca snaga koju je ona pokazala tokom protesta zbog rezultata lokalnih izbora 1996/97. nestala je.\nOpozicija je rascepkana, dok Srpski pokret obnove Vuka Draskovica cesto podrzava rezim, uprkos tome sto Draskovic nije uspeo da izbori mesto u vladajucoj koaliciji u Srbiji. Ostale stranke demokratske opozicije (Gradjanski savez, Demokratska stranka i Demokratska stranka Srbije) bojkotovale su predsednicke i parlamentarne izbore u Srbiji prosle jeseni, pa su ih tesko demoralisali i medjunarodno prihvatanje rezultata izbora, kao i sami rezultati.\nShvatanje demokratske opozicije da Zapad podrzava Milosevica pojacali su apatiju i osecaj zrtve.\nSutra: Malo znakova nade\nDa li je Seselj sledeci\nVojislav Seselj, koji se istakao tokom ratova u Hrvatskoj i Bosni kao vodja paravojnih jedinica koje su vrsile etnicka ciscenja, javlja se kao moguci naslednik u slucaju da Milosevic padne. Mnogi veruju da je Seselj u stvari pobedio u drugom krugu proslogodisnjih predsednickih izbora u Srbiji, koji su proglaseni neregularnim, jer je rezim tvrdio da je glasalo manje od 50 posto biraca. Seseljevo prihvatanje ove odluke i njegov kasniji ulazak u vladajucu koaliciju u Srbiji, navodi na potvrdu siroko rasprostranjenog stava da je on pre Milosevicev pion nego protivnik. Uz Seselja sa strane, Milosevic je sebe ucinio prihvatljivim za medjunarodnu zajednicu. On izgleda kao nezamenljiva brana protiv ultranacionalizma. Kao inteligentnom, kompetentnom i strpljivom strategu, Seselju se ne zuri da smeni Milosevica, cija je policija i zastita pomogla radikalima u njihovim ranim danima, a i dalje im je korisna. Seselj sebe vidi kao coveka za buducnost SRJ. Kao zamenik premijera, on istice popularni nacionalisticki stav u vezi s Kosovom i stice neprocenjivo iskustvo u vladanju. Ako Seselj nekim slucajem dodje na vlast, on ce verovatno biti vise ogranicen koalicionom politikom.


Prednji ili zadnji pogon, pitanje je sad? (video) - Auto Republika\nNakon komparacije AWD i 4WD pogona, evo i večne teme: prednji vs zadnji pogon.\nGeneralno gledajući, posebno u SAD, nekada su preovladavali automobili sa pogonom na zadnje točkove. Stvari su počele da se menjaju sedamdesetih godina prošlog veka.\nPrednji pogon se pokazao praktičnijim iz prostog razloga što obezbeđuje izdašniji kabinski prostor, prvenstveno zbog odsustva grebena kardasnskog vratila. Takođe, ova postavka je jeftinija i ima manju masu od tipičnog zadnjeg pogona, a težina je glavni kontributor većoj potrošnji goriva.\nZadnji pogon „za i protiv“\nMada je velika većina velikoserijskih automobila bazirana na platformama sa prednjim pogonom, zadnji pogon je ostao glavni izbor kada su u pitanju sportski i luksuzni automobili. Tradicionalna postavka – motor napred/diferencijal nazad pruža bolji balans vozila između osovina, što poboljšava upravljivost vozila. Ovo uključuje i među entuzijastima omiljeno „driftovanje“, odnosno zabacivanje zadnjeg dela kroz oštre krivine. Automobili sa zadnjim pogonom pružaju osećaj veće brzine jer se težište efektnije prebacuje na zadnje, pogonske točkove, tokom ubrzanja, što doprinosi boljem prijanjanju.\nPored toga, postavka pogona na zadnje točkove ima tendenciju da bude izdržljivija u mehaničkom smislu i bolje se nosi sa većim motorima, što je generalno razlog zašto se favorizuje kod performantnih ili teških vozila.\nMada automobili sa zadnjim pogonom pružaju bolju upravljivost i mogu biti konstruisani tako da ujedno obezbeđuju uglađeniju vožnju od automobila čiji je pogonon napred, ova postavka nije bez mana. Za početak, automobili sa zadnjim pogonom lakše i naglije gube kontrolu zadnjeg dela na klizavim površinama, mada su moderni sistemi kontrole stabilnosti i unapređena tehnologija guma u velikoj meri redukovali ovu predispoziciju. Takođe, automobili sa zadnjim pogonom imaju veće teškoće pri nošenju sa strmim nagibima.\nŠto se sportskih modela tiče, njih je tokom zimskih meseci najbolje ostaviti u garaži, posebno ako su „obuveni“ u performantne letnje pneumatike. Dok na suvim putevima bivaju „zalepljeni“ a asfalt, čim prijanjanja nema dovoljno, „zabava“ je zagarantovana.\nIz tog razloga mnogi proizvođači nude AWD ili 4WD pandane, da bi automobili bili sposobniji da savladavaju klizave puteve.\nPrednji pogon „za i protiv“\nAutomobili sa prednjim pogonom se generalno ponašaju bolje pri lošim klimatskim uslovima, iz prostog razgloga što je više težine skoncentrisano na pogonskoj osovini. Efekat vuče automobila je efektniji od guranja kada vozilo treba da se izvuče sa klizave površine, a takođe negira tendenciju gubljenja prijanjanja kada se prebrzo uđe u krivinu. Kao što je spomenuto, prednji pogon je jeftiniji za proizvodnju jer motor i transmisiju kombinuje u jednu jedinicu, a pošto su komponente u tom slučaju manje mase, automobili s prednjim pogonom generalno manje troše u odnosu na odgovarajuće modele sa zadnjim pogonom.\nOno čemu automobili s pogonom napred graitiraju je „težak nos“, što utiče na brzu vožnju u krivinama i posebno izraženo se oseti kod dizel vozila, čiji su motori mahom teži. Radijus okreta automobila s prednjim pogonom često je veći u odnosu na model slične veličine sa zadnjim pogonom. Takođe, prednje gume se često troše brže jer je većina opterećenja na njima, kao prilikom ubrzavanja, tako i održavanja trakcije i upravljanja.\nPored navedenog, neki automobili koji kombinuju prednji pogon i veliku snagu imaju problem sa reaktivnim upravljanjem, što je tendencija da se automobil okrene u određen smer kada se naglo doda gas. Moderni sistemi oslanjanja su minimizovali ovu negativnu osobinu, ali ona i dalje može biti prisutna kod modela sa 300 i više konjskih snaga. Iz tog razloga proizvođači često u ponudu kod ovakvih automobila stavljaju opcioni pogon na sve točkove, ali često i kao standard.\ntags: fwd vs rwd izdvojeno prednji pogon zadnji pogon\nprevious Vreme je za zimske gume (video)\nnext Audi RS4 Avant - početak prodaje\nBolje da ga nisu spasavali – Land Cruiser kao „Odbegla mlada“ (Video)


Organska hrana na klik od vas – Serbia Organica\nOrganska hrana na klik od vas\nPiazza Organica, internet riznica organske hrane u kojoj možete naći sve što vam je potrebno za pripremu zdravih obroka za sebe i svoju porodicu, ima dugogodišnje iskustvo selekcije najboljih domaćih i stranih organskih proizvoda.\nGde god da se nalazite i u koje god doba dana da se odlučite za kupovinu, online shop Piazza Organica vam je dostupan sa svojom bogatom ponudom organskog voća i povrća, testenina, jaja, organskog mleka i mlečnih proizvoda, slatkiša kao i različitih vrsta organskih namaza i prerađevina. Još mnogo različih vrsta proizvoda je u ponudi i svi nose oznaku organskog sertifikovanog proizvoda.\nSajt Piazza Organica internet prodavnice, prilagođen je svim platformama (od laptopa do mobilnog telefona) što vam omogućava lako, jednostavno i brzo naručivanje proizvoda bilo da ste na pauzi za ručak ili ste završili sve svoje dnevne obaveze.\nJako je važno da svaki trenutak slobodnog vremena iskoristimo na kvalitetan način, a kupovinom u online prodavnici Piazza Organica, uštedećete i do nekoliko sati koji ste ranije provodili u redovima supermarketa ili na pijaci. Svi proizvodi koje naručite online, stižu na vašu kućnu adresu za 2-3 dana a dostava se vrši na celoj teritoriji naše zemlje.\nPrednost kupovine organske hrane preko interneta je i taj što sada ma gde god živeli u Srbiji, možete dobiti svoj paket zdrave hrane nakon svega nekoliko klikova dok sedite u svojoj fotelji i bez žurbe gledate široki asortiman proizvoda pripremljenih sa posebnom pažnjom i brigom. To je izuzetno važno kada uzmemo u obzir određene specifične vrste proizvoda koju ne mogu da se nabave baš svuda, kao što su organska sredstva za čišćenje i kozmetika.\nOno po čemu su Piazza Organica proizvodi poznati, je svakako visok kvalitet koji je potvrđen i kroz proces sertifikacije, kao i odsustvo aditiva i pesticida. Održivi razvoj i organski uzgoj su najvažniji principi na kojima počiva proizvodnja hrane koju ovaj online shop prodaje.\nJedan od najprepoznatljivijih brendova koji su ponudi Piazza Organica online shopa je svakako Jovanjica, sa širokim asortimanom organskog voća i povrća, koji zadovoljava različite potrebe i ukuse kupaca – od mama koje svojoj deci kupuju organske jabuke, kruške i paradajz, preko mlađih potrošača koji vode računa o svom zdravlju i organsko voće često koriste za sveže ceđenje sokove i smutije do naših baka i deka koji znaju da su antioksidansi iz organskog voća i povrća važni za zdravo srce i krvne sudove.\nPoseta proizvođača iz Moldavije\nSerbia Organika proslavila 10-godišnji jubilej rada\n6 septembar, 2020 Posetite sa nama organske farme -19.09.2020.


Evakuacija u Frankfurtu zbog bombe iz Drugog svetskog rata\nDačić: Prijem Kosova u Savet Evrope bio bi direktno kršenje međunarodnog prava |\nPopović sa Šibom: Želimo najbolju ekonomsku saradnju sa Nemačkom i EU |\n► Evakuacija u Frankfurtu zbog bombe iz Drugog svetskog rata\nOko 65.000 ljudi, uključujući i pacijente iz bolnica, evakuiše se u sklopu priprema za kontrolisano uništenje velike zaostale bombe iz Drugog svetskog rata u Frankfurtu.\nBritanska bomba od 1,4 tone otkrivena je u sredu na gradilištu a biće uništena sutra, piše Bi-Bi-Si.\nPolicija je saopštila da će uhapsiti svakog ko odbije da se evakuiše. Evakuacijom je obuhvaćeno i više od 100 pacijenata iz dve bolnice.\nNavedeno je da bi nekontrolisana eksplozija mogla da sravni sa zemljom čitavu ulicu.\nPolicajci će obezbeđivati kuće od provalnika, a grad je omogućio mesta za boravak evakuisanim ljudima dok muzeji nude besplatan ulaz.\nOvo je najveća nemačka posleratna evakuacija, a nešto manja se odigrala u subotu u Koblencu.\nTamo je 22.000 ljudi izmešteno na četiri sata dok su demineri uklanjali bombu nađenu na mestu gradnje obdaništa.\nU Nemačkoj se svake godine otkrije hiljade neeksplodiranih bombi iz Drugog svetskog rata.\nProšlog meseca je jedno obdanište evakuisano pošto je vaspitač pronašao neeksplodiranu bombu na polici. Policija je tada navela da ju je jedno dete pronašlo u šumi i donelo.\nKandidat na izborima u Avganistanu ubijen u eksploziji bombe\nPoslanik koji je kandidat za parlamentarne izbore u Avganistanu ubijen je danas u bombaškom napadu talibana kod grada Laškar Gah u južnoj provinciji Helmand, saopštili su lokalni zvaničnici.\nPožar u bolnici u Indiji, evakuisano 250 bolesnika\nU apoteci u bolničkom kompleksu u istočnoj Indiji jutros je izbio požar koji je izazvao paniku među bolesnicima.\nJevtić: Pronađena neeksplodirana bomba u Osojanu\nKosovski ministar za zajednice i povratak u ostavci Dalibor Jevtić rekao je danas da je ispred Omladinskog centra u Osojanu bačena bomba, koja nije eksplodirala i zatražio hitnu reakciju...\nMediteranski ciklon s obilnom kišom pogodio jug Grčke\nJak ciklon s Mediterana sa obilnim padavinama pogodio je danas jug Grčke gde su u celoj zemlji u pripavnosti pripadnici civilne zaštite.\nUprava Hiltona: U garaži ispod hotela mali požar, gosti bezbedni\nU javnoj garaži ispod beogradskog hotela "Hilton" izbio je mali požar u trafo stanici, a gosti hotela su evakuisani iz predostrožnosti, potvrdila je večeras uprava tog hotela.\nTajani: Mej nije rekla ništa novo\nPredsednik Evropskog parlamenta Antonio Tajani rekao je danas da britanska premijerka Tereza Mej nije iznela nove predloge o Bregzitu u obraćanju liderima članica EU.\nZatvorene plaže na francuskoj rivijeri zbog naftnog zagađenja\nFrancusko Ministarstvo ekologije saopštilo je danas da su kuglice od nafte stigle do plaža blizu San Tropea na francuskoj rivijeri deset dana od sudara dva teretna broda severno od ostrva Korzike.\nKašogi u poslednjoj kolumni: Arapskom svetu najviše treba sloboda govora\nAmerički list Vašington post objavio je novu kolumnu nestalog saudijskog novinara Džamala Kašogija u kojoj on upozorava da je vladama na Bliskom istoku "data potpuna sloboda da nastave s ućutkivanjem medija u sve većem obimu".\nIzraelski general Hercl Halevi rekao je večeras na sastanku bezbednosnog kabineta da je odgovor izraelske vojske na jutrošnje raketiranje Izraela iz pojasa Gaze bio snažan, najavivši da će se napadi pojačati u budućnosti.\nOko 6.000 ljudi evakuisano na Tibetu zbog odrona na reci\nOko 6.000 ljudi evakuisano je na Tibetu posle odrona koji je blokirao jednu od najvećih reka u tom regionu, saopštili su kineski zvaničnici.


Obradović pozvao nadležne da reaguju po pitanju pretnji smrću na internetu | Insajder TV - Više od vesti\nPredsednik Srpskog pokreta Dveri Boško Obradović je izjavio da očekuje da će nadležni organi postupiti, kako je rekao, "kao i do sada kada su brzo reagovali u slučaju pretnji smrću" koje je dobijao na internetu. Obradović se oglasio povodom, kako tvrdi, pretnji koje su mu upućene posle televizijskog duela s liderom radikala Vojislavom Šešeljem, navodeći da su te pretnje prijavljene MUP-u.\nObradović je rekao da je svestan da se zamerio "kriminalnom političkom sistemu, koji vlada Srbijom već skoro pune tri decenije". Srpski pokret Dveri je juče saopštio da su predsednik te partije Boško Obradović i njegova porodica dobili pretnje smrću na društvenim mrežama posle televizijskog duela koji je Obradović imao s liderom Srpske radikalne stranke Vojislavom Šešeljem.\nDJB i Dveri tvrde da su upućene pretnje vlasniku kafića u kom su zakazali tribinu\nDJB je saopštio da su, kako navode, vlasnika kafića u Zemunu u kojem je večeras trebalo da održe tribinu Saša Radulović i Boško Obradović, sinoć zvali iz Poslovnog prostora grada i pretili da će mu otkazati zakup, ako Radulović i Obradović uđu u kafić.\nDJB i Dveri, koji na izbore u Beogradu 4. marta izlaze na zajedničkoj listi pod nazivom"Da ovi odu, a da se oni ne vrate", u saopštenju su pozvali SNS da prekine sa pretnjama, ucenama građana i zloupotrebom insitucija i javnih preduzeća, kako navode, u stranačke svrhe.\nU saopštenju se još navodi da će DJB i Dveri tražiti novi prostor za održavanje tribine.


Poslovanje apoteka u Srbiji nije definisano • Vivateka\nPočetna / EKSPERTI / Farmaceuti / Poslovanje apoteka u Srbiji nije definisano\nU Srbiji ima oko 3.100 apoteka od kojih je oko 1.000 državnih, podaci su kojima raspolaže Farmaceutska komora Srbije.\nDirektorka te komore Svetlana Stojkov je rekla da podaci o broju apoteka nisu pouzdani, jer u Srbiji ne postoji jedinstveni registar koji bi se redovno ažurirao kako bi se u svakom trenutku znalo koliko ima apoteka.\nOna je navela da apoteke u Srbiji nisu ravnomerno rasporedjene, dodajući da prema jednom nezvaničnom ispitivanju u Beograda, na Zelenom vencu, jedna apoteka dolazi na oko 800 do 900 stanovnika, dok ima delova Srbije gde s jednom apotekom na preko 10.000 stanovnika.\nZbog toga su i cene lekova su različite, pa je zato potrebno uvesti jedinstvene cene, da stanovnici u različitim delovima Srbije ne bi plaćali različito za isti lek, a to bi bilo izvodljivo ako bi se troškovi prometa na malo definisali fiksnom maržom, navela je Stojkov.\nOna je rekla da da je prosek u Evropi da se jedna apoteka otvara na oko 4.000 ljudi, odnosno u zavisnosti od zemlje taj broj se krece od 2.000 do čak 17.000 stanovnika kao u Danskoj.\nStojkov je kazala i da cene lekova ne bi smele da budu glavni kriterijum konkurencije već da to treba da bude kvalitet usluga koje pružaju apoteke u kojima moraju da budu zaposleni licencirani farmaceuti kojih u Srbiji trenutno ima oko 6.100 koji su i članovi Farmaceutske komore Srbije.\nNa današnjem skupu u Farmaceutskoj komori Srbije rečeno je i da je farmaceutsko tržište u Srbiji dobro snabdeveno i da su svi lekovi koji se mogu naći prošli Agencijiju za lekove.\nNavedeno je i da su državne apoteke trenutno u lošijem položaju od privatnih, jer moraju da poštuju strožiju proceduru nabavke lekova pa zato ne mogu da budu brže i fleksibilne, odnosno konkurentne.\nNa skupu je ocenjeno da se lekovi ne bi smeli tretirati kao roba, jer se time dovodi u pitanje zaštita javnog zdravlja gradjana Srbije.\nNekonkurentnost cena, različiti sistemi nabavke lekova, neravnomerna rasprostranjenost farmaceutskih ustanova, su samo neke od problema koje muče farmaceute. Oni se nadaju da će se izmenama zakona poboljšati njihov položaj i da će rešiti mnoge probleme koje farmaceuti iz Srbije imaju.\nReporter: Dok je u Evropskoj uniji kriterijum odnosa određen da na 4.000 stanovnika dolazi jedna apoteka, u Srbiji taj kriterijum još uvek nije definisan.\nMr SCI Svetlana Stojkov, direktor Farmaceutske komore Srbije: Prema jednom ranijem istraživanju postoji dosta velika neujednačena raspored apoteka, odnosno njihove raspodele. U Opštini Savski venac jedna apoteka dolazi na nekih 800 stanovnika, a u Opštini Sjenica jedna apoteka dolazi na 25.000 stanovnika, što priznaćete nije baš podjednaka ujednačenost, odnosno podjenaka dostuptnost lekovitih prepara, odnosno svih proizvoda koji mogu da se obezbede u apotekama.\nReporter: U tom smislu smatraju u Farmaceutskoj komori Srbiji da bi zakonska regulativa trebala da obezbedi uređenje sistema kroz demografsko geografske kriterijume i kroz zakon o apotekarskoj delatnosti. Ono što takođe predstavlja problem u farmaciji u Srbiji jesu cene koje variraju od apoteke do apoteke.\nMr SCI Svetlana Stojkov, direktor Farmaceutske komore Srbije: Radi se pre svega o lekovima koji se izdaju uz lekarske recepte, nevezano da li su ovaj na republičkom fondu ili ne, ali svakako postoje određena lista lekova, koja smatramo da treba da budu jedninstveni po svojim cenama, odnosno da se u svakoj apoteci tačno zna koja je cena određenog preparata, da ne bi dovodili u zabludu niti pacijente, odnosno korisnike usluga apoteka, a i na neki način da uredimo sektor koji će se između sebe boriti, odnosno takmičiti prema kvalitetu usluge, a ne prema ceni lekova. Reporter: Izdavanje lekova je nešto jedino i isključivo može vršiti licencirani farmaceut koji mora nositi ID karticu koju je napravila Farmaceutska komora Srbije.\nDragana Rajković, Farmaceutska komora Srbije: Tako sa sigurnošću mogu da kažu da im informacija koja im je pružena, odnosno savetovanje, i lekovi koji su izdati, su izdati od farmaceuta koji ima dozvolu za rad.\nReporter: Dok lekove državne apoteke nabavljaju preko tenedera, privatne direktno robu naračuju od proizvođača, odnosno distributera, to znatno usporava rad državnih ustanova, što opet predstavlja problem na kojem bi, kako apeluju iz Farmaceutske komore Srbije, takođe trebalo poraditi.


Novi Zakon o sportu zvanično stupio na snagu - SPORT Vrbas\nNovi Zakon o sportu zvanično stupio na snagu\nMinistar omladine i sporta Vanja Udovičić je, kao jednu od glavnih prednosti novog Zakona o sportu, istakao poboljšanje svakog oblika rada sa decom jer je zdrava baza od suštinske važnosti za srpski sport.\n19 feb 2016\t0 comment\n„Sport mora da bude pristupačniji svim građanima Srbije, a pogotovu deci i najmlađima. Baš zbog toga novi zakon se u velikoj meri bavi pitanjem kako da olakšamo budžet roditelja. Velika je novina i to što će zdravstveni pregledi za decu od šest do 14 godina ubuduće biti besplatni, a roditeljima će svakako biti od pomoći to što visina članarine za maloletnike ne može da bude veća od 10% od prosečne zarade na nivou Republike Srbije“, rekao je Udovičić.\n„Ne želim da naši sportisti, a posebno deca, postaju neka vrsta vlasništva drugih. Ugovori moraju biti overeni u skladu sa zakonom, a kada se zaključuju sa decom saglasnost moraju dati oba roditelja -zbog sigurnosti naše dece smo i pooštrili smo kriterijume. Čvrsto sam se zalagao za svaku od tih stvari, jer mi je zaštita dece najvažnija! Isto tako smo mislili i na vrhunske sportiste pa je uvedeno i njihovo obavezno osiguranje za vreme nastupa za reprezentaciju“, naglasio je Udovičić.\nTakođe, zakon propisuje da ni jedna organizacija u oblasti sporta i to kako od republike, tako i od pokrajine i lokala, ne može da dobije više od 20% od ukupnog budžeta opredeljenog za sport, uvodi se jedinstveni vizuelni identitet reprezentacije, pooštravaju sankcije za nedolično ponašanje na sportskim priredbama, itd.\n„Danas mogu slobodno da kažem da je ovo zakon koji je doneo sport. Ovo je samo početak, tek nam predstoji težak posao i svom snagom ću se boriti da sprovođenjem ovog zakona u velikoj meri unapredimo sistem sporta u Srbiji“, zaključio je Udovičić.\nIzvor: Ministarstvo omladine i sporta Republike Srbije\nPreuzmi: Zakon o sportu


M. K. 1. januara 2017. 09:52\nGrađani Srbije mogu od danas da počnu da skupljaju fiskalne račune kako bi učestvovali u nagradnoj igri Poreske uprave. Ministarka državne uprave i lokalne samouprave Ana Brnabić za RTS kaže da sva punoletna lica imaju pravo da učestvuju u ovoj igri, prenosi RTS.\nGostujući u Dnevniku RTS-a Ana Brnabić je istakla da građani koji žele da učestvuju u nagradnoj igri treba da sakupe minimum deset računa ili slipova minimalne vrednosti od 100 dinara.\nGostovanje Ane Brnabić u Dnevniku RTS-a\n„Svi koji prikupe minimum 10 računa ili slipova kada se plaća karticom, minimalne vrednosti od 100 dinara, ne starijih od 1. januara, treba da ih pošalju. Treba ih poslati u kovertama, a one će biti besplatne u svim filijalama ‘Pošte Srbije’, a slanje računa će trajati od 1. februara 2017.“, rekla je Brnabićeva.\nKaže da nagradno izvlačenje počinje od početka marta, i da će biti na svakih nedelju dana.\nGlavna nagrada stan biće izvučen 2. aprila.\nMeđu nagradama su i putovanja, automobili.\nfiskalni računnagradanagradna igra\nOvo su imena dobitnika poslednjeg kola nagradne igre Uzmi…\nOvo su imena današnjih dobitnika nagradne igre „Uzmi…\nOvo su dobitnici nagradne igre „Uzmi račun i…


Iz Partizana na čelo UEFA? - Sportske.net\nIz Partizana na čelo UEFA?\nLegenda fudbalskog kluba Partizan trebalo bi da uđe u trku za predsednika UEFA kao kandidat zemalja sa prostora bivše SFRJ i jugoistočne Evrope.\nIstanbulski derbi za "srpskog Robena"?Partizan - Grbić ide kod Lukača!Everton u Humskoj - Švajcarcima obeštećenje u dve rate i procentiTurski gigant želi ŠaponjićaOtkrivena tajna - Evo za koga navija Ivanić!\nOsmogodišnja suspenzija koja je nedavno izrečena Mišelu Platiniju neminovno vodi ka izborima u evropskoj kući fudbala.\nTim povodom će 26. januara Fudbalski savez Srbije ugostiti predstavnike svih federacija iz jugoistočne Evrope kako bi na zajedničkom sastanku raspravljali o budućnosti UEFA.\nHrvatski "Jutarnji list" prenosi ekskluzivnu informaciju koja se tiče potencijalnog kandidata federacija zemalja jugoistočne Evrope.\nKako navodi pomenuti izvor, predstavnici jedanaest članica UEFA iz jugoistočne Evrope predložiće Ivana Ćurkovića za svog kandidata u predsedničkoj trci.\n"Jutarnji" navodi da aktuelni predsednik "prelazne vlade" u FK Partizan ima besprekornu fudbalsku biografiju, kako igračku, tako i onu vezanu za obavljanje bitnih sportskih funkcija.\n"Ivan Ćurković je fudbaler izuzetne biografije, reč je o sportskom radniku bez greha i čistih ruku. Bio je blizak s Platinijem, zajedno su bili u Sent Etjenu, ali Ćurković je uvek bio na distanci kada su u pitanju mutni Platinijevi aranžmani" navodi pomenuti izvor.\nPored toga, "Jutarnji list" konstatuje da bi u slučaju da Ivan Ćurković bude kandidovan u predsedničkoj trci postojale velike šanse da bivši golman Partizana sedne u Platinijevu fotelju.\n"Ćurković je jedini kandidat čiji bi međunarodni ugled garantovao mogućnost pobede na izborima, koji će morati da budu raspisani prie Evropskog prvenstva" dodaje hrvatski list.\nJedini problem u čitavoj priči mogla bi da predstavlja nesloga predstavnika fudbalskih saveza jugoistočne Evrope jer od njih zavisi hoće li Ivan Ćurković kao zajednički kandidat krenuti u trku za predsedničku fotelju UEFA.


pink.rs | MALI ZA PINK: Pokazatelj ODGOVORNE EKONOMSKE POLITIKE je da Srbija ima NAJVEĆU STOPU RASTA BDP-a u Evropi (VIDEO)\nIzvor: Pink,rs, Foto: TV Pink Printscreen ||\nMinistar finansija Siniša Mali rekao je za TV Pink, povodom najnovijih podataka Evropske komisije, da je Srbija ostvarila rast BDP-a od pet odsto u prvom kvartalu ove godine.\nMinistar mali je gostujući u Novom jutru TV Pink ocenio da je to sjajna vest za našu zemlju koja, istakao je, prvi put u istoriji ima stopu rasta koja je ubedljivo najveća ne samo u regionu, nego u celoj Evropi.\nOn je podsetio da je u poslednjem kvartalu prošle godine stopa rasta naše ekonomije bila 6,2 odsto i dodao da je to pokazatelj odgovorne ekonomske politike koju vodi sadašnja vlast. Naveo je da je Srbija 2013, 2014. godine bila skoro pred bankrotom, ali da je predsednik Aleksandar Vučić, dok je još bio predsednik vlade, pokrenuo teške mere fiskalne konsolidacije.\n- Rekli smo prolazimo kroz fiskalnu konsolidaciju, štedećemo svaki dinar, ulagaćemo u prave stvari, promenićemo imidž Srbije i imati visoke stope raste - rekao je Mali i dodao da poslednji kvartal prošle godine i prvi kvartal ove godine upravo pokazuju koliko je ta politika bila i odgovorna i ispravna.\n"Priliv od PDV-a 50,1 milijardi dinara, veći od planiranog"\nMali je ocenio da srpska privreda raste što pokazuju i najnoviji podaci o prilivu od PDV-a koji je za 4,6 milijardi dinara veći od planiranog. On je naveo je da prilivi od PDV-a stižu 15. u mesecu i da se očekivalo da će biti 45,5 milijardi dinara, ali da je prema podacima od 15. jula ostvaren priliv od 50,1 milijardu dinara.\n- Ostvarili smo smo za 4,6 milijardi dinara veći priliv od planiranog. To vam je domaći PDV, odnosno PDV od domaćih privrednih aktivnosti, razmene dobara i usluga i to govori da privreda raste i da dobro radi u ovom trenutku - istakao je Mali.\n- Imamo konkretne pokazatelje koji nam govore u prilog tome da nam se ekonomija oporavlja ili da radi uprkos svim izazovima koji postoje - dodao je Mali.


UN pojačava svoju podršku Srbiji - Ozonpress :: internet portal\nTag: Izbeglice, pojačava, pomoć, Srbija, UN\nBeograd, 28. oktobar 2016. godine – Obeležavajući nedelju UN, tim UN u Srbiji i vlada Srbije sazvali su poseban sastanak na temu izbegličke i migrantske situacije u Srbiji. Tim svih agencija UN je ponovo potvrdio svoju posvećenost da čvrsto promovišu i podrže dodatnu humanitarnu, razvojnu, budžetsku, koordinacionui političku podršku u cilju omogućavanja vladi Republike Srbije da sprovede Plan za pomoć, kao i obavezeiz nedavno usvojene Njujorške deklaracije.\nTim UN u Srbiji je tokom 2015. godine podržavao vladu Republike Srbije u njenim aktivnostima koordinisanja, registrovanja, zaštite, kao i u aktivnostima protiv trgovine ljudima, krijumčarenja ljudi, za pružanje smeštaja, obezbeđivanja sanitarne i druge infrastrukture, za pomoć u hrani iostalim potrebnim stvarima, zdravstvenim uslugama koje je pružala izbeglicama i migrantima, i u podršci javnim službama koje su pomagale izbeglicama i migrantima i lokalnim zajednicama na čijim su teritorijama boravili u iznosu od skoro 1 milijardu dinara (9,1m USD). Slična pomoć je pružana tokom 2016. godine i ona sa današnjim danom iznosi 855 miliona dinara (8,6m USD).\n„Tim Ujedinjenih nacija u Srbiji spreman je da i dalje povećava ovu podršku kako bi se pojačalo neprekidnozakonito upravljanje izbegličkom i migrantskom situacijom imajući u vidu potrebe za pravnom zaštitom onih kojima je ona potrebna, i izazovima neregularne migracije, kako bi pomogao da se odgovori na potrebe predstojeće zime, uključujući i izradu planova za nepredviđene situacije za Srbiju. Tim će nastaviti da zagovara da drugi donatori i dalje nastave da pružaju podršku Srbiji, uključujući i one koji su u mogućnosti da pruže direktnu budžetsku pomoć Vladi, što nije dozvoljeno agencijama UN”, rekla je Irena Vojačkova Solorano, stalni koordinator UN u Srbiji.\n„Agencije UN u Srbiji pozdravljaju sveopšte humano, zakonito i pozitivno upravljanje izbegličkom i migrantskom situacijom tokom 2015. godine i dalje ostaju posvećene pružanju čvrste podrške i tokom 2016. godine. Situacija iz 2015. godine kada su izbeglice i migranti samo prolazili, je sada promenjena i oni se duže zadržavaju, što nas obavezuje da udvostručimo naše napore i podržimo prilagođavanje Vladinih politika i pristupa državnih organa. Pravni status i usluge dostupne izbeglicama i migrantima, kao i podrška javnim službama i lokalnim zajednicama u kojima se nalaze izbeglice i migranti mora biti prilagođena njihovom dužem boravku tokom zimskog perioda. Agencije UN i dalje nastavljaju da pozivaju organe da omoguće odgovarajući pristup teritoriji, kao i zaštitu onim izbeglicama i migrantima kojima je ona potrebna i da se uzdrže od nezakonitog proterivanja. Odlučni smo da pružimo podršku Vladi da nastavi sveobuhvatnu registraciju i izdavanje dokumenata svim izbeglicama i migrantima u Srbiji kako bi se bolje razumele i rešile njihove motivacije, potrebe, prava i obaveze.Isto tako imamo sve reči hvale za opštu dobrodošlicu i razumevanje koje je stanovništvo pokazalo prema izbeglicama i migrantima“ – rekao je Hans Fridrih Šoder, predstavnik UNHCR.\nMeđunarodna organizacija za migracije (IOM), Program Ujedinjenih nacija za razvoj (UNDP), Populacioni fond UN (UNFPA), Dečiji fond UN (UNICEF), Kancelarija UN za projektne usluge (UNOPS), Kancelarija visokog komesara za ljudska prava (OHCHR), Agencija UN za rodnu ravnopravnost i osnaživanje žena (UN WOMEN), Svetska zdravstvena organizacija (WHO), kao i Svetski programza hranu (WFP) čije napore i dalje koordiniše Agencija UN za izbeglice (UNHCR), i dalje pružaju konsolidovanu pomoć Srbiji u njenom odgovoru na izbegličku i migrantsku situaciju.


Agencija ispituje ima li korupcije pri izboru udžbenika; Prosvetari: Nastavnici nisu korumpirani\nDirektorka Agencije za borbu protiv korupcije Tatjana Babić izjavila je da u Zakonu o udžbenicima nisu sasvim jasne odredbe o kriterijumima za izbor udžbenika, a da će formirana Radna grupa analizirati implementaciju zakona i definisati koji su rizici korupcije u postupku izbora udžbenika.\nŠKOLA I BEZ KNJIGA Udžbenici po zakonu nisu obavezni\nŠkolski udžbenici puni seksističkih stavova\nNastavnici nisu korumpirani\nPredsednica Unije sindikata prosvetnih radnika Srbije Jasna Janković, ocenila je da nastavnici ne mogu biti izvor korupcije kada je reč o postupku izbora udžbenika.\n"Sve dok mislimo dа je izvor korupcije nаstаvnik koji izаbere ovu ili onu knjigu, nа sporednom smo koloseku. Prvo smo dozvolili dа učitelj birа. Dа iskoristi svoje znаnje i iskustvo u izboru, а ondа smo gа, po ko znа koji put ponizili", kazala je Jankovićeva za portal Gradski biro (gradskibiro.rs).\nZa prvake osam bukvara, za srednjoškolce knjige iz 1970.\n"Niko mi do sаdа nije аrgumentovаno pokаzаo dа su bilo kojа mojа koleginicа ili kolegа krivi zа hаos u svetu udžbenikа. Postoji osam bukvаrа zа prvi rаzred! Kаko zа to može biti kriv onаj ko rаdi s decom", upitala je Jankovićeva.\nPredsednica USPRS-a ocenila je da je "skаndаlozno" i to što nedostaju udžbenici i priručnici za oko 900 predmeta za srednje stručne škole.\n"Izgledа dа su udžbenici postаli prve žrtve liberаlizаcije obrаzovаnjа. Tаmo gde nemа zаrаde, nemа ni udžbenikа. Ko još o tome brine? Znаm dа je nаjstаrijа knjigа kojа se, kаo, koristi u srednjim stručnim školаmа iz 1970. godine. Trebа li ovo komentаrisаti", navela je ona.\nPredsednica USPRS rekla je da se menjаju i "vlаde i ministаrstvа i ministri, аli konsenzus ostаje, obrаzovаnje nikome nije prioritet".


Efee sportska oprema - Diginet studio i stamparija\nEfee sportska oprema\nDa li ste znali da je u roku od svega par dana novac koji je Mančester Junajted zaradio od prodaje dresova Kristijana Ronalda višestruko premašio svotu novca koju je ovaj tim izdvojio za ovo novo staro pojačanje i novac koji će Ronaldo dobiti na ime zarade. Govorimo o sumi od preko 300 miliona dolara, dok će transfer i plata koju će Ronaldo imati u naredne dve godine iznositi blizu 80 miliona dolara.\nSport uopšteno, a posebno fudbal, je izvor zabave milionima širom sveta, ali je evidentno da je i izvor zarade. Primer Kristijana Ronalda i vrlo sličan primer Lea Mesija i njegovog transfera u PSŽ, kao i prodaja njegovih dresova na parku prinčeva, više nego jasno ukazuju na to.\nVidimo, takođe, posebno u novoj eri galaktičkog fudbala od devedesetih godina prošlog veka na ovamo, da je dizajn dresova, sama izrada i plasman kreirala svojevrstan trend u niši sportske opreme i mode. Mnoge zvezde raznih sportova su brend ambasadori raznolikim proizvođačima sportske opreme, pa je time data mogućnost i običnom čoveku da nosi majicu istog dizajna, kvaliteta i izrade kao njegov sportski idol.\nU okviru brenda Efee, Diginet godinama uspešno prati ovaj trend i ne zaostaje za vodećim svetskim proizvođačima sportske opreme, kako po dizajnu, tako i po kvalitetu materijala koji se koriste i brzom i efikasnom proizvodnjom i distribucijom na Vašu adresu.\nDizajn dresova izvodimo po Vašim zamislima, a u našem prostoru se oni izrađuju i šiju po meri, za sve uzraste i veličine. Tim Diginet dizajnera i krojačica mogu pretočiti u stvarnost svaku Vašu ideju i želju na najkvalitetnijim domaćim i uvoznim, prirodnim i veštačkim materijalima sa osobinama visoke izdržljivosti na elemente i habanje.\nDa li je u pitanju košarka, rukomet, odbojka ili fudbal, nemojte brinuti, imamo rešenje. Pored sportskih dresova iz ponude izdvajamo i ostalu prateću sportsku opremu kao što su jakne, duksevi, kape, šalovi, sportke torbe i rančevi, pa čak i zastavice. Posetite sajt Efee.rs i pogledajte i sami, Vaše je samo da odaberete i u Vašem klubu stvorite nekog novog Kristijana Ronalda, Lebrona Džejmsa… i vinete se u zvezde.


Gradska opština Stari grad, u saradnji sa JKP „Gradska čistoća“, započela je veliku akciju čišćenja grafita sa fasada zgrada u užem gradskom jezgru koje su pod zaštitom Zavoda za zaštitu spomenika kulture grada Beograda.\nRadnici „Čistoće“ su jutros krenuli sa uklanjanjem grafita sa zgrade u Ulici Carice Milice broj 8, a početku radova na vraćanju starog sjaja ovoj zgradi prisutvovao je Radoslav Marjanović, predsednik opštine Stari grad.\n„Danas smo započeli akciju čišćenja grafita na opštini Stari grad. U prvoj fazi će se očistiti 1200 kvadratnih metara fasada koje su naružene grafitima. Počeli smo u Carice Milice 8, nastavićemo sa zgradom prekoputa, na broju 7, i duž ove i drugih starogradskih ulica. Naša opština ima prelepe zgrade i zato je važno da uredimo fasade zgrada koje su kulturno istorijska baština naše opštine, Beograda i naše zemlje. Početkom jeseni krenućemo u obnovu preko 40 fasada zgrada koje su pod zaštitom Zavoda za zaštitu spomenika kulture grada Beograda. Želimo da Stari grad povrati lepo i sjajno lice“, rekao je predsednik Marjanović i naglasio da uklanjanjem grafita uređujemo zgrade, ali i da na taj način naš svakodnevni život na opštini Stari grad postaje uredniji.\nRadnici „Čistoće“ ceo postupak sprovode po standardima koji se primenjuje i u drugim evropskim prestonicama, specijalnim hemijskim sredstvima za uklanjanje grafita. Posle 20-tak minuta, u zavisnosti od podloge, pristupa se pranju toplom vodom pod visokim pritiskom. Ukoliko postoji potreba postupak se ponavlja 2 do 3 puta, pošto su „beogradski grafiti u priličnoj meri stari“, kažu iskusni radnici JKP „Gradska čistoća“. Istovremeno sa čišćenjem grafita očišćena fasada se premazuje takozvanom anti-grafit bojom, što sprečava novo pisanje grafita.\n← Vesić ugostio Bregovića u Starom dvoru pred koncert\nSrbija brani evropski tron: Nema Brankice, povratak Stefane →\nMaj 16, 2021 admin 0\nVučić otvorio Sajam naoružanja: Predstavljeno borbeno vozilo Lazanski (VIDEO)\nOVE NEDELJE KREĆE ISPLATA 3000 DINARA: Ko će ih prvi dobiti?


Galerije u Beogradu galerije Beograd galerija Beograd prodajne galerije slika u Beogradu\nPotrebna Vam je galerija u Beogradu? Na ovoj strani se nalaze galerije u Beogradu sa kompletnim ponudama, fotografijama, cenama i opisom usluga. Galerije Beograd je strana gde ćete zasigurno pronaći omiljenu ili buduću omiljenu galeriju u Beogradu.\nANTIKVARNICA I GALERIJA MAŠNA\nBulevar Mihajla Pupina 10d, visoko prizemlje, lokal 67 (YBC), Novi Beograd\nNaša antikvarnica se nalazi na Novom Beogradu u YUBC centru u ulici Bulevar Mihaila Pupina 10d. Antikvarnica galerija Mašna ima jedinstvenu ponudu starog i novog antikvarnog nameštaja: - lampe- lustere- porcelan- slike akademskih slikara- ikone- unikatni...\nNajkvalitetnije usluge štampanja fotografija na slikarskim platnima i izrade slika na platnu u našoj zemlji - nikad lakše - u našoj radnji. Bez obzira na mogućnosti vašeg budžeta, garantujemo da ćemo pronaći idealno rešenje za vas i pretvoriti sve vaše...\nVase Čarapića 7 (Vasina), Stari grad\nGalerija M smeštena je u srcu Zemuna, u tržnom centru Zemunikum, na adresi Glavna 18a. Od osnivanja, 15. februara 2001. godine, posvećena je promovisanju umetnika iz Srbije i regiona. U svom asortimanu, pored izuzetnih, vanvremenskih umetničkih slika...


MLADE NADE | DJOLETOV KUTAK\nZavršilo se još jednom uspešno takmičenje sportista iz celog sveta XXXI olimpijade koja je prvi put održana na tlu Južne Amerike sa velikom brojem reprezentacija i broja sportista i stručnih timova u istoriji. Ova olimpijada kao i nekoliko ranije nije bila ispraćena bez finansijskih problema i političkih pritisaka na Ruske sportiste koji su izgubili pravo na učestvovanje na ovako važnom sportskom događaju pretvarajući opet sve u hladni rat između istoka i zapada koji nikad nije prestajao kroz istoriju !\nVeliko svetsko takmičenje zvano olimpijada odvijala se u velikoj zemlji Južne Amerike Brazila zemlja kontrasta između bogatih i siromašnih, zemlja karnevala, kapuera, lepih žena i prirode.\nOrganizacija je od starta imala velikih problema zbog velikih protivljenja građana i javnosti zbog trošenja velikih novčanih sredstava za takvu veliku predstavu. Brazil je u velikim problemima dugovi koji su preveliki siromaštvo koje je na svakom koraku prikazano ovim videom.\nKorumpirani političari vode svoju politiku u sprezi sa bogatim severnim susedom su uspeli nekako da isteraju stvar do kraja jer su ogromna sredstva uložena. Naši olimpijci su nas obradovali i ovaj put dobijenim medaljama u košarci, vaterpolu, atletici, rvanju.\nOvakva mala a sa toliko medalja retko koja zemlja može da se pohvali sve su to zaslužni stručni timovi i treneri naših najboljih sportista koji su se borili lavovski samo zato što ih tera neki inat i strast prema pobedama. Naši momci i devojke su dobili zasluženi doček na balkonu u Beogradu koji je postao sinonim za tradiciju pobede naših košarkaša te davne 1995 god, kada smo bili još Jugoslavija kao pravni naslednici stare Juge.\nVolimo da naši pobeđuju da se dičimo njima i dižemo ih u nebesa vičeći iz sveg glasa,, Bravo naši „i Bravo majstori „. A sve to ima i svoju drugu stranu kada radost i lovorike prestanu naši sportisti imaju velikih problema gde će trenirati, nemaju potrebnu opremu i naravno troškovi koji se gomilaju ?! Finansiranje sporta je uvek bilo malo i na kašičicu nerazmišljamo o njima na pravi način, zakonom je to lepo regulisano ali je sve to malo i nedovoljno. Za rekreativno i drugo bavljenje sportom je često preskupo i nedostižno porodicama koji imaju male plate za želje svoje dece.\nMi smo imali sreću da se sport finansirao od društveno odgovornih firmi koji su imali obavezu da uplaćuju u fond za razvoj sporta i žiro račune klubova koji na taj način bio besplatan za sve one koji su želeli da se bave sportom ?! Sve je to država bila propisala zakonom o sportu koji se poštovao a sve je to bilo uzvraćeno sa ogroman brojem osvojenih medalja, trofeja i nagrada na raznim takmičenjima.\nVerovali smo u nešto bolje sutra i borili se svim srcem za tu nam državu koja nam sve dala, a tako smo se lako svi nje odrekli ? Kao da se nisu naši dedovi, očevi i rođaci borili i krvarili za san koji nije bio idealan ali je bio sveopšte prihvaćen o jedinstvu svih Slovena na ovim prostorima koji su želeli da žive pod jednim krovom ?!\nEvo još jedan video o uspehu naših sportista…\n← NEISPUNJENA OBEĆANJA\nČUVAJMO ZDRAVLJE →


Prva dama ili nevenčana supruga | EurActiv Srbija\nPrva dama ili nevenčana supruga\nStatus Valeri Trirveler (Valerie Trierweiler), nevenčane partnerke novoizabranog predsednika Francuske Fransoa Olanda (Francois Hollande), ne bi trebalo da predstavlja prepreku prilikom poseta novog šefa države inostranstvu ili zvaničnih prijema u Francuskoj, mada mogu postojati izuzeci, rekli su diplomatski izvori. Iako bi to moglo biti problem u zemljama koje drže do verskih i moralnih načela, stručnjaci podsećaju da se protokol zasniva na nepisanim pravilima, a ne na zakonskim propisima i da postoji mogućnost dogovora.\nSama Valeri Trirveler umanjuje značaj tog pitanja. "Nisam sigurna da će to predstavljati problem. Možda prilikom posete papi? Iskreno, to nije nešto što me brine. Ima mnogo toga što bi moglo da me više brine od toga. Pitanje braka je, pre svega, naša privatna stvar", rekla je Trirvelerova, novinarka koja namerava da nastavi da se time bavi.\nOsim Vatkana, pitanje protokola koje se odnosi na prvu damu moglo bi da se pojavi u zemljama koje su privržene veri i moralnim načelima, poput Saudijske Arabije, Indonezije, pa i Indije, ali je malo verovatno da će to prerasti u ozbiljan problem.\n"Protokol se prilagođava na pragmatičan način, a mi smo u 21. veku", rekao je stručnjak za pitanja protokola u francuskom Ministarstvu spoljnih poslova. "U Francuskoj, kada nam dolaze u državne ili zvanične posete, mi utvđujemo pravila", rekao je on.\nU inostranstvu, službe protokola se prilagođavaju onome što Francuska traži, rekli su drugi izvori. "Ako im kažemo 'postupajte sa ovom osobom kao sa predsednikovom ženom', oni će se povinovati", rekao je taj izvor.\nKako ukazuju stručnjaci, protokol se oslanja pre svega na nepisana pravilima, koja nisu ni zakonski propisi niti ustav.\nČak i u zemljama koje bi mogle postaviti pitanje statusa Trirveler, potrebno je pažljivo proučiti da li je ranije bilo sličnih slučajeva, rekli su stručnjaci. Oni su naveli da danas ministri spoljnih poslova koji su homoseksualci mogu da slobodnu putuju u inostranstvo sa partnerom u zvanične posete ili na sastanke.\nNa počektu svog petogodišnjeg mandata, doskoršanji francuski predsednik Nikola Sarkozi (Nicolas Sarkozy) sam je putovao u Indiju bez Karle Bruni (Carla) sa kojom tada još nije bio oženjen. Ali, njihova veza je tek bila počela i to što Sarkozija nije pratila na putovanju može se objasniti francuskim unutrašnjim razlozima, rekao je jedan analitičar. Pošto se oženio, Sarkozi je tokom druge posete Indiji putovao sa suprugom kako bi, pre svega, posetio "spomenik ljubavi", Tadž Mahal.\n"U principu, mi odobravamo protokolarne usluge samo za supružnike", rekao je za AFP portparol indijskog Ministarstva spoljnih poslova Sijed Akbarudin, ali je dodao da nije upoznat sa slučajem Olanda.\nU Indoneziji, najmnogoljudnijoj muslimanskoj zemlji, na vanbračni život se ne gleda sa odobravanjem, a najviše verske telo, Savet ulema, zabranjuje vanbračne seksualne odnose.\nIndonežani, koji su uglavnom umereni vernici, ne očkuju od stranaca drugih veroispovesti da poštuju te principe. Tako poseta australijske premijerke DŽulije Gilard (Julia Gillard) koja je živela u neformalnoj zajednici nije izazvalo kontroverze.\nU jednoj monarhiji u Persijskom zalivu vanbračna zajednica je zvanično zabranjana, pa bi protokol mogao biti obavezujući za Olanda, ako odluči da otputuje u tu zemlju. Sarkozi je u junu 2008. morao da otputuje u prvu posetu regionu bez Karle Brune s kojom tada nije bio još venčan.


"Srpskom" Feneru drama sa Armanijem, Teo odličan, debi Micića u porazu Bajerna - Sportal\n"Srpskom" Feneru drama sa Armanijem, Teo odličan, debi Micića u porazu Bajerna\nN. Todorović - Vest objavljena: 20:59 - 20.11.2015\nKošarkaši Nižnjeg iz Novgoroda savladali su Dinamo Sasari na svom parketu sa 88:86 i došli do prve evroligaške pobede u klupskoj istoriji, Real je jedva pobedio Žalgiris sa 80:71, dok je CSKA srušio Albu u Berlinu sa 68:84. Fenerbahčeu je pripala drama s\nKošarkaši Nižnjeg iz Novgoroda savladali su Dinamo Sasari na svom parketu sa 88:86 i došli do prve evroligaške pobede u klupskoj istoriji, Real je jedva pobedio Žalgiris sa 80:71, dok je CSKA srušio Albu u Berlinu sa 68:84. Fenerbahčeu je pripala drama sa Armanijem u Istanbulu (77:74), a Barselona je u takođe neizvesnom duelu dobila Bajern sa 83:81.\nNižnji je četiri minuta pre kraja imao i 10 poena prednosti (82:72) posle zakucavanja Terensa Kinsija i umalo prokockao pobedu, pošto je Dajson promašio polaganje za produžetak uz zvuk sirene. Bivši igrač Partizana Kinsi predvodio je ekipu iz Novgoroda do istorijske pobede sa 17, a po poen manje dodali su Parakuski i Tompkins, dok su najbolji u poraženom Sasariju bili Logan i Dajson sa po 17.\nMečeve u ovoj grupi kompletirao je Real pobedom nad Žalgirisom sa 80:71 pred svojim navijačima, koji nisu mogli da uživaju u partiji na koje su bili naviknuti prošle sezone.\nDaleko su bili Madriđani od one lepršave igre, dugo su se mučili, te su gosti iz Litvanije kontrolisali rezultat u prvom poluvremenu, da bi "kraljevići" serijom 13:2 u trećoj četvrtini preokrenuli na 47:41 i do kraja nekako sačuvali vođstvo za pobedu.\nJedini dvocifreni u Realu bili su Felipe Reje sa 11 i novajlija Gustavo Ajon sa 10 poena, a u trijumfu se izdvojilo dodavanje bledog Rudija Fernandeza bez gledanja iza leđa za polaganje Serhija Rodrigeza u samom finišu kada je sve bilo rešeno. Bolji od ostalih u Žalgirisu bio je Džejms Anderson sa 19.\nNaš reprezentativni plej dao je ogroman doprinos sa 15 poena, čak osam skokova i pet asistencija. Isti košgeterski učinak imao je i Soni Vims, a za poen bolji od njih dvojice bio je samo Saša Kaun koji je imao i devet uhvaćenih lopti, dok su Fridzon, Džekson i Voroncevič dodali po 10 poena. Iz sivila u ekipi našeg trenera Saše Obradovića jedino se izdvojio Redži Reding sa 11 poena.\nNa krilima Gaudloka četa Željka Obradovića otvorila je meč sa 13:2 uz trojku Bogdana Bogdanovića i na prvi obavezan predah otišla sa plus 11 (26:15). Usledila je furiozna igra "manekena" od 16. minuta pošto je kao u transu zaigrao Nikolo Meli i ubacio 10 poena u seriji gostiju od 0:13 za preokret na 39:43, te neizvesnu borbu od kraja prvog poluvremena\nCela treća deonica protekla je u rezultatskoj klackalici, ni jedni ni drugi nisu imali prednost veću od dva poena, u poslednjoj je Fener otišao na 68:64, da bi Mos posle odlične odbrane zakucao u kontri za 68:69.\nDramu je produžio Riki Hikmen trojkom dva i po minuta pre kraja za 71:69, važan koš ubacio je i naš Nemanja Bjelica, a Gaudlok je u poslednjem minutu postigao trojku i odveo turski tim na 76:71. Armani je promašio tri puta u istom napadu, Bogdanović je imao polovičan učinak sa penala, što je bilo dovoljno iako je Đentile sekund pre poslednjeg zvuka sirene trojkom ublažio poraz.\nNajbolju u dresu Fenera bili su Gaudlok sa 19 i Bjelica sa 11 poena, Bogdanović je dodao osam (0/2 za dva, 1/5 za tri) uz po četiri skoka i asistencije. Bolji od ostalih u Armaniju bili su Đentile sa 15, a po 12 su ubacili Meli i Semjuels.\nNeizvesno je bilo i u "Blaugrani", pošto je malo nedostajalo da Bajern iznenadi Barselonu i odnese pobedu u Minhen, ali puleni Svetislava Pešića nisu uspeli da šokiraju domaćina - 83:81.\nEkipe su se smenjivale u vođstvo, Barsa je u tri navrata imala plus šest, a nemački tim najviše je vodio sa pet razlike i to tokom treće četvrtine, da bi Katalonci u poslednjoj došli do trijumfa, za koji su strepeli do samog kraja.\nNajbolji u pobedničkoj ekipi bili su Doelman sa 16 i Oleson i Tomić sa po 15 poena, dok je srpski trio u Bajernu imao skroman učinak. Vasilije Micić je na debiju u Evroligi za 19 minuta postigao šest poena i imao tri asistencije, Duško Savanović dodao je 10 uz sedam skokova, a Vladimir Štimac je ostao na nuli i imao jednu uhvaćenu loptu.\nEvroliga Terens Kinsi KK Nižnji KK Dinamo Sasari Evropska košarka


Opština Mali Zvornik asfaltiraće oko 35 kilometara lokalnih puteva -\nU mesnim zajednicama na području opštine Mali Zvornik lokalna samouprava nastavlja uređenje lokalnih puteva, koje obuhvata popravku, proširivanje i nasipanje oštećenih deonica.\nProteklih dana radovi su izvođeni u selima Brasina, Donja Borina i Radalj.\nNa području mesne zajednice Brasina sanacija delova lokalnih puteva obavljena je u zaseocima Batar polje, Jojići i Tomići, u Donjoj Borini u naseljima Gučevo, Ristanovići, Radići i Simeunovići, na potezu Donja Borina – Radalj i u mesnoj zajednici Radalj, u zaseocima Jezdimirovići, Ravnaja, Jovići i Lisina.\nPrilikom obilaska radova u ovim selima, predsednik opštine Mali Zvornik, Zoran Jevtić, rekao je da će uređenje lokalnih puteva narednih dana biti nastavljeno i vršeno i u ostalim mesnim zajednicama na području malozvorničke opštine.\nOn je saopštio da predstoji i asfaltiranje oko 35 kilometara lokalnih puteva, da je završena javna nabavka ovog posla, te da očekuje da će, ukoliko ne bude žalbi i ako vremenski uslovi dozvole, radovi na asfaltiranju početi do kraja tekuće godine.\nSufinansirano od strane opštine Mali Zvornik\nTags: Mali Zvornik, putevi\nPrevious Kovid izveštaj (18.11.2021.)\nNext Petar Dobrilović osvojio drugu nagradu na likovnom konkursu „Nacrtaj, oboji i osvoji!“


Usvojen Zakon o finansiranju stranaka | Glas javnosti\nsreda 15. jun 2011.\nPočetna > Politika > Usvojen Zakon o finansiranju stranaka\nUsvojen Zakon o finansiranju stranaka\nBEOGRAD - Skupština Srbije usvojila je, nakon nekoliko meseci nedoumica i oštrih rasprava o tome kako bi finansiranje političkih stranaka trebalo da bude uređeno, Zakon o finansiranju političkih aktivnosti, čime je ispunjen jedan od uslova Evropske komisije za dobijanje pozitivnog mišljenja za status kandidata za članstvo u EU.\nZa taj zakonski akt, koji uvodi niz novina i trebalo bi da finansiranje i rad političkih stranaka učini transparentnijim, glasalo je 133 poslanika vladajuće većine i Liberalno-demokratske partije, dok ostatak opozicije nije prisustvovao glasanju.\nU zakon su unete sve primedbe Evropske komisije i Venecijanske komisije, koje su konsultovane pre skupštinske i javne rasprave o tom aktu.\nPrema usvojenom zakonu, iz republičkog budžeta će za redovan rad stranaka biti izdvojeno 0,15 odsto, a za finansiranje izborne kampanje 0,1 odsto i to sa rashodne strane budžeta.\nJedna od najznačajnijih novina koju donosi zakon jeste obaveza da stranke koje žele da koriste javna sredstva za finansiranje izborne kampanje polože izborno jemstvo u visini sredstava koje će dobiti pre izbora.\nPodnosioci izbornih lista koji su prilikom podnošenja izborne liste dali izjavu da će koristiti sredstva iz javnih izvora za pokriće troškova izborne kampanje ravnopravno će deliti 20 odsto od ukupnih sredstava koja su iz budžeta odvojena za izbornu kampanju, a visina izbornog jemstva će zavisiti od toga koliko koja stranka dobije novca pre izbora.\nStranke će ta sredstva dobiti u roku od pet dana od dana proglašenja svih izbornih lista, dok se preostali deo budžetskih sredstava (80 odsto) dodeljuje podnosiocima izbornih lista koje su osvojile mandate, srazmerno broju osvojenih mandata, u roku od pet dana od dana proglašenja konačnih izbornih rezultata, bez obzira da li su koristili sredstva iz javnih izvora za izbornu kampanju.\nIzborno jemstvo se vraća političkom subjektu ukoliko na izborima osvoji najmanje jedan odsto važećih glasova, odnosno najamanje 0,2 odsto važećih glasova kada su u pitanju stranke nacionalnih manjina i to u roku od 30 dana od dana proglašenja konačnih izbornih rezultata.\nOne stranke koji ne osvoje dovoljan broj glasova moraće da vrate sredstva za koje su položili izborno jemstvo u roku od 30 dana od dana proglašenja izbornih rezultata, a ako to ne urade država, pokrajina ili lokalna samouprava, izvršiće njihov povraćaj iz izbornog jemstva.\nZakon, budući da je usvojen predlog LDP, zabranjuje bilo kakav pritisak, pretnje, diskriminacije ili bilo koji drugi oblik neposrednog ili posrednog stavljanja u nepovoljniji položaj fizičkog ili pravnog lica koje daje prilog političkom subjektu.\nTa odredba državne organe zadužuje da spreče ili kazne svako nasilje, kršenje prava ili pretnju fizičkom ili pravnom licu zbog činjenice da je dalo prilog političkom subjektu.\nZa onog ko izvrši nasilje ili preti nasiljem, dovodi u neravnopravan položaj ili uskrati neko pravo ili na zakonu zasnovani interes fizičkom ili pravnom licu zbog činjenice da je dalo prilog političkom subjektu, predviđena je kazna zatvora od tri meseca do tri godine.\nZakon ukida ograničenje visine sredstava iz privatnih izvora, koje, pored članarine, priloga i nasledstva, čine i novi vidovi kao što su legat i zaduživanje kod komercijalnih banaka.\nOstala je odredba prema kojoj fizičko lice može dati stranci 20 prosečnih mesečnih zarada, a pravno 200. Radi efikasnije kontrole prilozi se daju isključivo uplatom preko tekućeg računa davaoca uz obavezu političke stranke da evidentira svaki prilog, kao i da ga javno objavi na stranačkom sajtu.\nNovina je i da se politička stranka može finansirati putem priloga međunarodnih političkih udruženja, ali takvi prilozi ne mogu biti u novcu, dok je zabranjeno davanje priloga političkom subjektu preko trećeg lica, prikrivanje identiteta davaoca priloga ili iznosa.\nZakon stupa na snagu osmog dana od objavljivanja u “Službenom glasniku Srbije”, osim odredbi koje regulišu izdvajanje republičkog novca za finansiranje redovnog rada političkih subjekata i raspodeli tog novca strankama, koje na snagu stupaju 1. jula 2012. godine.\nNadbiskup Frajburga Robert Colić dolazi u Srbiju\nSrbija nikad neće priznati nezavisnost Kosova\nBogdanovic: Optužnica za Medikus dobra poruka\nNova bakterija opasnost za ceo svet\nIspunjen jedan od uslova za dobijanje statusa kandidata